
1 A tirin Thu chu a um, Thu chu Pathien kuomah a um, Thu chu Pathien a 
nih. 2 Ama chu a tira inthokin Pathien kuomah a um. 3 Iengkim ama 
hmangaa siem a nih, thilsiem po po hi ama hmanga siem naw hrim a um 
nawh. 4 Amaa chun hringna a um; chu hringna chu mihriemhai var a nih. 5 
Var chu inthim lai a hung var a, sienkhom inthimin a ngam nawh. b 6 
Pathien mi tir pakhat a um a, a hming chu Johan a nih. 7 Ama chu var thu 
inhriettir dingin a hung a, ama hmanga mi po poin an ring theina dingin. 8 
Ama chu var chu a ni nawh, var thu inhriettir dinga hung a ni lem. 9 Var 
tak tak, mi tin sukvartu chu khawvelah a hung ta zing a nih. 10 Ama chu 
khawvela um tah le ama hmanga khawvel hung um ni sienkhom 
khawvelin ama chu a hriet si nawh. 11 Ama rama ngei a hung a, a mihatin 
an lo lawm si nawh. 12 Nisienlakhom, ama lawmtu le a hming ringtu 
taphot chu Pathien nau ni theina a pek. 13 Chuonghai chu chi inthla dan 
pangngaia insieng ni loin, tisa ditzawng le pasal ditzawnga insieng khom ni 
bok lom, Pathiena inthoka insieng an ni lem. 14 Thu chu taksainc a hung 
inchang a, emi lai a hung cheng a, a ropuizie khom ei hmuh, lunginsietna le 
thutaka sip, Pa Naupa nei sun ropuina chu. 15 A chanchin chu Johanin 
khekpuin, "Ka hnunga mi hung zuitu ding ka ti khan a mi lekhel tah a, ka 
hmaah a um ta zing a nih tia ka hril kha ama hi a nih" tiin a'n hriettir a. 16 
A famkimnaa inthoka ei dong seng chu lunginsietna ngot lunginsietna ngot 
a nih. 17 Dan chu Mosie hmanga pek a na, lunginsietna le thutak ruok chu 
Isu Krista zara hung tlung a nih. 18 Tu khomin Pathien an hmu ngai nawh, 
Pa angsiinga cheng Pathien Naupa nei sun chu a chanchin inhriettirtu a mh. 
19 Ama chu tu am a nih ti indon dingin Jerusalema Judahai chun 
thiempuhai le Levi chia mihai chu Johan kuomah an tir a. 20 Johan chun 
tlang takin, "Krista chu ka ni nawh" tim a lo inpuong a. 21 "An leh tu ami 
ni leh ? Elija i ni?" an ta. "Ka ni nawh" tiin a don a. "Zawlnei chu i ni?" an 
ti nawk a, "Nilo e" a ta. 22 "Anleh tu ami ni hrim leh? A mi tirtuhai kan 
don theina dingin mi hril rawh. Tu'm inih inti reng reng a?" anta. 23 
Johan chun, "Zawlnei Isatin a hril ang a, 'Lalpa lampui sukruol ro' tia 


thlalera khektu rawi chu ka mh" a ta. 24 Mi an hung tir laia Farisai 
thenkhat chun, "Krista amanih, Elija amanih, 25 Zawlnei amanih in ti si 
naw chun ieng leia i baptis am a na?" anta. 26 Johan chun, "Ken tum ka 
baptis a, sienkhom hi taka ngir lai hin in hriet naw mi pakhat a um. 27 
Ama chu ka hnunga hung ni sienkhom a pheikhok hru sit tlak khom ka ni 
nawh" tuna don a. 28 Hieng thil hi Jordan ral Bethani khuoa Johanin 
baptisma a'n changtirna hmuna tlung a mh. 29 A zinga chun Johanin ama 
tieng pana hung Isu chu a hmu a, "En ta u, Pathien Beramte, khawvel suol 
phur hmangtu ding saw! 30 Ama hi a nih ka hnunga hung, ami lekhel tah 
tia ka hril cheu kha, a san chu ka hmaa lo um tah a ni lem. 31 Ama chu lo 
hre naw lang khom, Israelhai kuoma tarlang a ni theina dinga tuia baptis 
dinga hung ka nih" a ta. 32 Chu zoah Johanin hieng hin a thil hmu a hril a: 
"Vathu anga vana inthoka Thlarau hung tum chu a chungah a fu zing ka 
hmu a. 33 Tuta baptis dinga mi tirtu khan, 'A chunga Thlarau tum le fu 
zing i hmu pa ngei chu Thlarau Thienghlima baptistu ding chu ning a tih' ti 
mi lo hril naw sien chu Ama chu hre lo ding ka ni a. 34 Chu thil chu ka 
hmu tah a, ama hi Pathien Naupa a mh ti ka puong" tim. 35 A zinga chun 
Johan chu a zirtirhai pahni leh a ngir a. 36 Isun ami a hung fe khel lai 
chun, "En ta u, Pathien Beramte saw!" a ta. 37 A zirtir pahmihai chun a thu 
hril chu an hriet a, Isu an zui tah a. 38 Isu chu a ngha vel a, an hung zui a 
hmu chun, "Teng am in zong a?" a ta. Anni chun, "Rabbi (chu chu Zirtirtu 
tina a nih), khawlam i tlung a?" an ta. 39 "Hung unla, hming in tih" a ta. 
Chuongchun an zui a, a tlungna chu an hmu a, chu ni chun a kuomah an 
um a. Chawhnung dar li vêl a mh. 40 Johan thu hril hrea Isu zuitu pahnihai 
lata pakhat chu Simon Peter unaupa Andri a nih. 41 Ama chun 
ahmasatakin a unaupa Simon a zong suok a, "Mesia (chu chu Krista tina a 
nih) kan hmu tah" om a hril a. 42 Simon chu Isu kuomah a hung thuoi a, 
Isun ama chu a en a, "Nang hi Johan naupa Simon 1 mh. Kifa ti tang an ti 
che" a ta (Kifa chu Peter tina a nih). 43 A zinga chun Isu chu Galili ram 
tieng fe a tum a. Filip a hmu a, "Mi zui rawh" a ta. 44 Andri le Peter ang 
bokin Filip chu Bethesaida khaw mi a nih. 45 Filip chun Nathanael a hmu 
a, "Mosien Dan lekhabua a chanchin a lo ziek le zawlneihaiin a chanchin 


an lo ziek, Nazaret Isu, Josefa naupa ngei chu kan hmu tah" tiin a hril a. 
46 Nathanael chun, "Nazaret khuoah thil tha a suok thei am a ni?" a ta. 
Filip chun, "Hung la, hung hmu ve rawh" a ta. 47 Isun a kuom tienga hung 
Nathanael a hmu chun, "En ta u, Israel mi indik tak, hlemna dawha hrim 
hrim pai lo saw" tim a chanchin a lo hril a. 48 Nathanael chun, "Nangin 
jeng tin am imi hriet a?" a ta. Isu chun, "Filipin a ko hma chea theichang 
kung bula i um lai khan ka hmu che annawm" a ta. 49 Nathanael chun, 
"Zartirtu, Pathien Naupa chu 1 nih, Israel Laltak chu i nih" tiin a puong a. 
50 Isun, "Theichang bula 1 um lai ka hmu che ti ka hril lei elin i ring a ni 
maw? Hieng neka thil ropui lem hi la hming i tih" a ta. 51 A hril zom pe 
a, "Thutak tak ka hril cheu hi. Van inhongah a suk a tunga Pathien 
vantirkohai Mihriem Naupa chunga inlon la hmûng in tih" tiin. 

1 A ni thum ni chun Galili ram 2 Isu le a zirtirhai khom molawma chun an 
fiel a. 3 Uotin an indai ta naw letin Isu nu chun a kuomah, "Uoiin an tlasam 
tah ie" a ta. 4 Isu chun, "Nuhmei, chu chu nangma le keima lungkham ding 
am a ni? Ka hm a la tlung hri nawh" a ta. 5 A nu chun rongbawltuhai 
kuomah, "A hril taphot ang chun thaw pei ro" a ta. 6 Chu hmuna chun 
Judahai inthien dan anga insawpna ding lung tuibel paruk, litar sawmsari 
panga le za sawmpasari inkar vel keng seng, an intung a. 7 Isu chun, 
"Tuibel po poa khan tui sung sip ro" a ta. Arengin an sung sip hmar a. 8 
Chuongchun an kuomah, "Thal unla, tucha hotu kuomah chawi ro" a ta, a 
ti ang chun an thaw a. 9 Tui, uotina inchang chu tucha hotu chun a hang 
intem a, khaw laia inthoka an hung lak am ti a hriet naw a, tui thaltuhai 
ruok chun an hriet a. 10 Chuongchun, moneitu chu a ko a, "Mi tinin an 
uoiin nei tha an sem hmasa phot a, an dawn rawn deuh pha uotin naran an 
sem hlak kha a na, nang ruok chun tu chen hin uoiin tha tak 1 la nei rop a!" 
ata. 11 Hi inchikna thilmak, Isun a thaw hmasa tak hi Galili ram Kana 
khuoa a thaw a nih. Chuong ang chun a ropuizie a'n langtir a, a zirtirhai 
chun ama chu an ring tah a. 12 Chu hnung chun Isu chu a nu leh, a unauhai 
le a zirtirhai leh Kapernaum-ah an zu fe a, chu taka chun ni iemani zat an 


cham a. 13 Judahai Fekan Kut a hung hnai chun Isu chu Jerusalemah a 
hang fe a. 14 Tempul tuolzawla bawng dam, beram dam le parva dam 
zortuhai le dawkan kila inthung tangka thlengtuhai chu a hmu a. 15 
Chuongchun, hruolin vuokna a siem a, beram le ranhai chu tempul huonga 
inthokin a hawi dok vong a; tangka thlengtuhai tangka thir chu a the dar a, 
an dawkanhai a nam thlik a. 16 Parva zortuhai kuoma chun, "Hieng 
thilhai hi la suok ro, ka Pa in hi sumdawngna hmunah siem naw ro" a ta. 
17 A zirtirhai chun, "I in ta dinga thahnem ka ngainan a mi lem zo" ti zieka 
lo um chu an hriet suok nawk tah a. 18 Chu phing leh Judahai chun, 
"Hieng thil hi thaw dingin thuneina 1 nei ti inchikna eng am i mi'n entir thei 
a?" tiin an indon a. 19 Isun, "Hi tempul hi thiek unla, ni thum sing indin 
nawk ka tih" tuma don a. 20 Judahai chun, "Hi tempul bawlna hin kum 
sawmli paruk zet a lak a, nangin ni thum sungin i bawl ding maw?" an ta. 
21 Aman tempul a hril chu a taksa a m lem dai si a. 22 Thinaa inthoka a 
tho nawk hnungin a zirtirhaiin a thu hril chu an hriet suok vong vong a, 
Pathien lekha thu le Isu thu hril chu an ring tah a. 23 Fekan Kut hmanga 
Jerusalema a cham siinga inchikna thilmak a thawhai hmutu mi tam takin 
ama chu an ring tah a. 24 Nisienlakhom, Isu chun anni rawi chu a nel el 
nawh, mi po po a hriet chieng Jeun. 25 Mi chanchin tu khomin an hril a 
ngai nawh, mihriem lungrila um chu a hriet vong si a. 

1 Mi pakhat a hming Nikodem, Farisai pawla mi, Judahai Rorelna Inpuia 
membar a um a. 2 Zanah Isu a hung pan a, a kuomah, "Zirtirtu, Pathiena 
inthoka hung Zirtirtu 1 nih ti kan hriet. Pathien umpuihai naw chun inchikna 
thilmak i thawhai ang hi tu khomin thaw thei naw ni hai" a ta. 3 Isun, 
"Thudik tak ka hril che hi, tu khom a piengthard naw chun Pathien ram 
hmu thei naw nih" a ta. 4 Nikodem chun, "Mi a upat hnungin ieng tin am 
pieng nawk thei a ta? Pieng nawk dingin a nu sulah voi hni a lût thei awm 
top si naw a!" ata. 5 Isun, "Thudik tak ka hril che hi, tu khom tui le 
Thlaraua pieng a ni naw chun Pathien rame lut thei naw nih. 6 Taksa chun 
taksa a hring a, Thlarau chun thlarau a hring. 7 I piengthar ding a nih ka ti 


hi makti naw rawh. 8 Thli chu a nuomna tieng tieng a hrang a, a ri i hriet a, 
sienkhom khaw laia inthoka hung am ti le khaw lai am a fe ding ti ruok 
chui hril thei nawh. Tu khom Thlaraua pieng taphot chu chuong ang chu 
an nih" a ta. 9 Nikodem chun, "Chu chu iengtin am ni thei a ta?" ata. 10 
Isun, "Israelhai zirtirtu i ni a, chuong chu 1 hriet nawa maw? 11 Thudik tak 
ka hril che hi, keinin kan hriet chu kan hril a, kan hmu chu kan inhriettir 
hlak a, sienkhom kan thu inhriettir chu in awi nuom si nawh. 12 Khawvel 
thil ka hril cheu hman in awi naw chun van thil hril lang cheu ieng tin am 
awi in ta? 13 Tu khom vanah an lawn ngai nawh, Mihriem Naupa vana 
inthoka hung chauh naw hi chu. 14 "Mosien thlalera rûl a khai kang ang 
bok khan Mihriem Naupa khom hi khai kangin a um ding a nih, 15 ama 
ring taphotin chatuon hringna an neina dingin. 16 "Pathienin khawvel a 
hmangai êm Jeun a Naupa khat nei sun chu a pek a, ama ring taphot chu 
bohmang loa chatuon hringna an nei lemna dingin. 17 "Khawvel thiem naw 
inchangtir dingin Pathienin a Naupa khawvelah a hung tir naw a, ama 
hmanga khawvel sandam dingin a hung tir lem a nih. 18 Tu khom ama 
ringtu chu thiem naw changin um naw ni a, a ring nawtu ruok chun thiem 
naw a chang zing a nih, Pathien Naupa nei sun hming chu a ring naw letin. 
19 Hi hi thiem naw changna chu a nih: var chu khawvelah a hung a, 
sienkhom mihatin thil suol an thaw Jeun var nêkin thim an thlang lem si. 20 
Thil suol thaw taphotin var an theida a, an thilthaw inlang an inlau letin 
varah an hung nawh. 21 Tu khom thil indik thawhai ruok chun an thilthaw 
chu Pathien leia an thaw a nih ti chieng taka inlangtir dingin varah an hung 
hlak" ata. 22 Chu hnung chun Isu chu a zirtirhai leh Judai ram tlangramah 
a fe a, chu taka chun a zirtirhai chu iemani chen a umpui a, baptisma am 
changtir a. 23 Johan khomin Salim khaw kawi Ainona chun tui a tam letin 
a baptis a, mi tam tak baptisma chang dingin an hung a. 24 Chuong lai 
chun Johan chu lung inah an la khum si nawh. 25 Chun, Johan zirtirhai laia 
pakhat le Juda mi pakhat chu tuia Judahai inthien dan thuah an insel a. 26 
Johan kuomah an fe a, "Zirtirtu, Jordan rala i kuoma um, a chanchi i hril 
khan tuhin a baptis ve a, mipuiin an pan huoi huoi a nih" tiin an va hril a. 
27 Johan chun a don a, "Vana inthoka pek a ni naw chun tu khomin weng 
khom an dong thei nawh. 28 'Keima hi Krista chu ka ni nawh, a hmaa 


hung dinga tir chauh ka mh' ka ti kha nangni ngei ka thuhretu in ni kha. 29 
Mo pasal chu monettu a ni a, monettu thien, a thu lo ngaiven zingtu chun 
moneitu rawl a hrietin a hlim hle hlak. Chuong ang chun kei khom ka 
lawm a kim tah. 30 Ama chu roput tuol tuol ding a na, kei ruok chu chin 
tiel tiel ding ka nih. 31 "Chung tienga inthoka hung tum chu mi po po neka 
chunghnungtak a nih; hnuota inthoka hung chu hnuoi mi a na, hnuoi thil a 
hril hlak. Vana inthoka hung chu iengkim chunga mi a nih. 32 A hmu le a 
hriethai a hril a, sienkhom a thu inhriettir chu tu khomin an pom si nawh. 
33 A thu mhriettir pomtu chun Pathien chu am dik ngei ti suoi a nam nghet 
a nih. 34 Pathien tir chun Pathien thu a hril hlak, Pathienin Thlarau chu 
tiem chin um loa a pek a ni si a. f 35 Pa chun Naupa a hmangal a, a kutah 
jengkim a sie tah. 36 Naupa ring taphot chun chatuon hringna a nel a; 
Naupa ring nawtu ruok chun hringna a nei naw a, Pathien lungsenna chu a 
chungah a fu zing a nih" a ta. 

1 Johan nêkin Isun zirtir tam lem a siem ti le a baptis rawn lem ti 
Farisaihaun an hriet ti Isun a hriet chun 2 (Ama Isu chun a baptis naw a, a 
zirtirhatin an baptis lem a mh), 3 Judai ram suoksanin Galili tieng a kir 
nawk a. 4 Samari ram a fe thleng a ngai a. 5 Samari rama khaw pakhat 
Sikar an ti chu a hung tlung a, chu chu Jakobin a naupa Josefa hmun a pek 
kawla um a nih. 6 Jakob tuikul khom chu taka chun a um a. Isu chu an 
inzin sawi Jeun tuikul sira chun a thung chot a, sunbu fak hun vèl a nih. 7 
Tui chawi dingin Samari nu pakhat a hung a. Isun a kuomah, "Dawn ding 
mi pe rawh" a ta. 8 A zirtirhai hlak chu fak ding inchaw dingin khuoah an 
fe ta si a. 9 Samari nu chun, "Nang Juda mi i na, kei Samari nu ka ni si a, 
jengtiziea dawn ding 1 mi hni am ana?" a ta. (Judahai le Samari mihai 
chun ieng khom an hmang intawm ngai si nawh). g 10 Isun a don a, 
"Pathien thilpek le 'Dawn ding mi pe rawh' titu hi hre la chu, nangin a 
kuomah 1 hni lem ding bah, ama chun hringna tui a pek ding che a nih" a 
ta. 11 Nuhmei chun, "Pu, tui khai suokna ding eng khom i nei si naw a, 
tuikul hi a'n thak vei leh, khaw laia inthokin am hringna tui chu i nei thei 


a? 12 Kan pu Jakob nekin i ropui lem am a nih? Ama chun tuikul hi a mi 
pek a, ama le a nauhai le a ran ruolhai khomin hi tui hi an dawn hlak" a ta. 
13 Isu chun, "Tu khom hi tui dawntu chu a dang char nawk a ta, 14 tu 
khom ka pek tui dawn taphot chu a dang char ta ngai naw nih. Tui ka pek 
chu a sungah chatuon chena kang thei lo hringna tuihnarin hung pit suok a 
tih" a ta. 15 Nuhmei chun, "Pu, chu tui chu mi pe rawh, ka dang a char ta 
nawna ding le hi chen chena tui chawia ka hung ta nawna dingin" a ta. 16 
Isun, "I pasal va ko la, hung nawk rawh" a ta. 17 Nuhmei chun, "Pasal ka 
nei lêm!" ata. Isun" 'Pasal ka nei nawh' 1 ti hi i hril indik. 18 Pasal panga i 
nei tah a, tuta 1 kol lai hi i pasal a ni naw hrim a nih. I hril indik ngot el" a 
ta. 19 Nuhmei chun, "Pu, zawlnei i nih ti ka hriet tah. 20 Kan pi le puhai 
chun hi tlanga hin Pathien an chawibiek hlak a, nangni Judahai ruok chun 
'Jerusalema ngei mihaiin Pathien an chawibiek ding a nih' in ti hlak" a ta. 
21 Isu chun, "Nuhmei, ka hril hi awi rawh, hi tlanga kher naw khom, 
Jerusalema kher naw khom Pathien an chawibiek hun a tlung ding a ni tah. 
22 Nangnin in hriet naw in chawibiek hlak a, keini chun kan hriet chu kan 
chawibiek hlak, sandamna chu Judahaia inthoka hung suok a ni si a. 23 
Pathien chawibiektu tak tak hain thlarau le thutaka Pa an chawibiek hun 
chu a tlung ding a ni tah, tu khom hin a tlung mek zing. Chuong ang mi 
chu ama chawibiektu dingin Pain a zong hrim a nih. 24 Pathien chu 
Thlarau a na, ama chawibiektuhann thlarau le thutakin an chawibiek ding a 
nih" a ta. 25 Nuhmei chun, Mesia, Krista an ti chu a hung ding a nih ti ka 
hriet a, a hung pha iengkim mi la hril a tih" a ta. 26 Isun a kuomah, " Kei, 
a betu che hi ama chu ka mh" a ta. 27 Chuong lai tak chun a zirtirhai chu 
an hung tlung a, nuhmei a lo biek chu mak an ti hle a. Amiruokchu, tu 
khomin, "Teng am i du?" amanih "Teng dinga nuhmei 1 biek?" khom an ti 
chuong nawh. 28 Nuhmei chun a tuibel a maksan a, khuo tieng a kira, 
mihai kuoma chun, 29 "Ka thilthaw taphot mi hril vong theitu mi pakhat a 
um a, hung unla, hung en hrim ta u, Krista a ni thei awm am?" a ta. 30 
Anni chu khuoa inthok chun an suok a, a kuom tieng an pan tah a. 31 Chu 
kar chun zirtirhatin, "Zirtirtu, fa rawh" tiin an ngên a. 32 Ama hlak chun, 
"In hriet naw bu fak ding ka nei" a ta. 33 Zirtirhai chun, "Tuhatin am bu an 
hung pek a ni ding aw?" tiin an indon tuo a. 34 Isun an kuomah, "A mi tirtu 


ditzawng thaw le a sin hlen hi ka bu a nih. 35 Nangni chun, 'Busikna ding 
thla li a la um' in ti hlak an naw? Ngai ro, ka hril cheu hi, dak suok unla, 
lohai thlir ro, buhai chu sik el theiin a hmin tah hi. 36 Bu siktu chun hlaw 
a hmu ta nghal a, chatuon hringna dingin a sik khawm mek a, a phuntu le a 
siktu chu an hlim tlang theina dingin. 37 'Mi pakhatin a tu a, mi dangin a 
sik' ti thu hi a'n dik a nih. 38 In inrimpui ra ni lo sik dingin ka tir cheu hi, 
mi dangin an inrimpui a, an inrimna ra chu nangnin in sik ani hi" a ta. 39 
Nuhmeim, "Ka thilthaw taphot a mi hril thei vong" a ti lei khan chu khuoa 
Samari mi tam tak chun an ring tah a. 40 Samari mihaun Isu kuom an hung 
tlung chun an khuoa cham dingin an ngen a, ni hni zet a cham a. 41 A thu 
an hang hriet chun mi dang tam tak khomin an ring ta a. 42 Anni chun 
nuhmei kuomah, "Tuhin chu thu mi hril leia ring kan ni naw a, keini 
ngeiin a thu hril kan ngaithlak a, ama hi khawvel Sandamtu ngei chu a nih 
ti kan hriet tah" an ta. 43 Ni hni hnungah chu taka inthok chun Galili 
ramah a fe a. 44 Isu ngetin, 'Zawlnei chu ama ramah chawimawiin a um 
ngai nawh" a lo ti ta hrim a. 45 Galili ram a zuk dung chun Galili mihai, 
Jerusalema kort hmanga hang fe ve hatiin a thilthaw iengkim an hmu tah 
leiin, an lo lawm hle a. 46 Isu chun tui, uotin a'n changtirna Galili rama 
Kana khuo chu a hung tlung nawk a. Kapernauma sorkar mi lien pakhath 
naupa chu damnaw a um a. 47 Judai rama inthokin Galili ramah Isu a hung 
kir nawk tah ti a hriet charin a hang fe a, Kapernaumah hung thla a, a 
naupa thi vang vang chu sukdam dingin a ngen a. 48 Isun a kuomah, 
"Nangni rawi hin inchikna le thilmak thaw in hmu naw chun in ring naw 
top ding a lo ni hi tie!" a ta. 49 Chu pa chun, "Pu, ka naupa a thi hman 
hmain hung thla hram rawh" a ta. 50 Isun, "Kir ta rawh, i naupa chu a dam 
tah" a ta. Isu thu hril chu a ring a, a kir tah a. 51 A kir thlak chu lamputah 
a siehlawhaiin an lo tuok a, "I naupa a dam tah" tiin an hril a. 52 Ama 
chun a hung dam hun lai chu an don a. 53 Anni chun, "Zam chawhnung 
dar khat velah a khawsik a re tah" an ta. Chu hun tak chu Isun "I naupa a 
dam tah" a ti lai kha a nh ti a pa chun a hriet suok a, chuongchun ama le a 
sungkuoin Isu an ring tah a. 54 Chu chu Judai rama inthoka Galili rama Isu 
a kir nawk hnunga inchikna thilmak a thaw voi hnina a nih. 

1 Chu hnung chun Judahai kut pakhat a um a, Isu khom Jerusalemah a 
hang fe a. 2 Jerusalema Beram Kotkhar an ti bula chun dil a um a, chu dil 
chu Aramik tongin Bethesda an ta, tuolpik panga a nei a. 3 Chu taka chun 
tui hung phul hun inchanin damnaw mitdel, kebai le zeng tam tak an zâl 
khup a. 4 A chang changin Lalpa vantirko a hung tum a, dil tui chu a 
chokphul a, damnaw tu khom tui phul laia dila inchawm thla hmasa tak 
chu ieng ang natna nei khom an dam pei hlak a. 1 5 Chu taka chun kum 
sawmthum pariet zet zeng tah mi pakhat a um a. 6 Isun a zal lai a hmu a, 
chuong ang chun sawt tak a um tah ti a hriet a, "Dam i nuom am?" a ta. 7 
Zeng chun, "Pu, tui a hung phul pha dila mi sietu ding mi ka nei si naw a, 
lùt ka tum stngin mi dangin an mi lut khal nawk pei hlak annawm" a ta. 8 
Isun a kuomah, "Tho la, i puonpha la la, lawn ta rawh" a ta. 9 Zeng chu a 
dam ta nghal a, a puonpha a lak a, a lawn el tah a. Chu ni chu Sabat a mh. 
10 A dampa kuoma chun Judahaimn, "Sabat a ni hi, i puonpha i chawi a 
thieng nawh" an ta. 11 Ama chun, "A mi sukdamtuin 'I puonpha la la, lawn 
ta rawh' a mi tih annawm" tiin a don tawl a. 12 Anni chun, " 'I puonpha la 
la, lawn ta rawh' titu che chu tum a na?" anta. 13 Ama chun tu'm a nih ti a 
hriet der si nawh, Isu hlak mipui inzi nuoi nuoi lai chun a pil hmang ta dai 
si. 14 Chu hnung chun Isun ama chu tempulah a hmu a, a kuomah "Ngai 
rawh, i lo dam tah hi, suol nawk ta ngai naw rawh, chuong naw chun i 
chungah thil tha naw nawk zuol hung tlung rawi a tih" a ta. 15 Ama chu a 
fe a, a sukdamtu chu Isu a nih ti Judahai chu a va hril a. 16 Sabat nia 
chuong ang thil a thaw lei chun Judahatin Isu chu an sukduda tah a. 17 Isu 
chun anni chu a don a, "Ka Pain tu chen hin sin a thaw zing a, kei khomin 
ka thaw a mh" a ta. 18 Chuletin Judahatin ama chu sukhlum an tum nawk 
zuol a, Sabat a bawsiet lei chauh khom ni loa Pathien a Paah inbik a, 
Pathien tluka a'n sie lem. 19 Isun ami chu a don a, "Thu dik tak ka hril 
cheu hi. Naupa hin Pain a thaw a hmu chauh naw chu ama khatin ieng 
khom a thaw thei naw a, Pain a thaw ang ang chu Naupa khomin a thaw a 
nih. 20 Pain Naupa a hmangai a, a thilthaw iengkim am entir a, mak in ti 
dingin hieng neka thil ropui lem khom hi lam entir a tih. 21 Pain mithi 


keithoa a sukhring nawk angin, Naupa khomin a nuom nuom a sukhring el 
a nih. 22 Pain tu chungthu khom a relpek naw a, Naupa kuomah rorelna a 
pek vong a nih: 23 mi po poin Pa an inza anga Naupa an inzana dingin. Tu 
khom Naupa inza naw chun ama tirtu Pa an inza naw a mh. 24 "Thudik tak 
ka hril cheu hi, tu khom ka thu hrea a mi tirtu ring chun chatuon hringna a 
nei a, thiem naw a chang ta naw a, thinaa inthoka suokin hringnaah a lût ta 
lem a nih. 25 Thudik ka hril cheu hi, a hun a hung tlung ding a na, tu khom 
hin a tlung ta mek a, mithihaiin Pathien Naupa rawi breng an ta, a hre 
taphot hring an tih. 26 Pa chu amaa hringna hnâr a ni angin Naupa khom 
amaa hringna hnâr nina a pek. 27 Mihriem Naupa a ni lema kuomah rorel 
theina thu a pek bok. 28 "Hieng hi makti naw ro, mithi lo zal ta po pom a 
raw] an hriet hun la tlung a ta, 29 thlana inthokin hung suok vong an ta, thil 
tha thawtuhai chu hringna chang dingin tho nawk an ta, thil suol thawtuhai 
ruok chu thiem naw chang dingin tho nawk an tih. 30 Kema khatin eng 
khom ka thaw thei nawh, hrila ka um ang peiin ro ka rel a, ka rorel khom 
a'n dik a nih, kema ditzawnga thaw tum loa a mi tirtu ditzawng chauh 
thaw ka tum letin. 3! "Mani chanchin inhriettir ni lang chu, ka thu 
inhriettir chu ringsan tlak ni naw nih. 32 Amiruokchu, mi dang ka thu 
inhriettirtu a um a, ka thu a'n hriettir chu a'n dik ti ka hriet. 33 Johan 
kuomah mi in tir a, ama chun thutak a lo hril tah cheu kha. 34 Mihriem 
hrietpuina ka pom lei ni lom, sandama in um theina dingin chuong chu ka 
hril a ni lem. 35 Johan chu khawnvar var tak a na, a varah hlim taka cheng 
hri khom in nuom a. 36 Sienkhom, Johan thu hrietpuina nêka poimaw lem 
hrepuitu ka nei. Pain hlen dinga sin a mi pekhai, tuta ka thaw lai mek hin 
Pain kei a mi tir ngei a nih ti a'n hriettir a nih. 37 A mi tirtu Pa ngei chun ka 
thu a'n hriettir bok a nih. A rawi iengtik lai khom in hriet ngai naw a, a 
hmel in hmu ngai bok nawh. 38 A thu khom lungrilah in pai zing nawh, a 
tir hi in ring naw lem. 39 Pathien lekha thuhai ngun takin in mehak hlak, 
chuonghai chun chatuon hringna pe thei cheua in ngai letin. Chuong lekha 
thuhai chu ka aia ka thu mhrietirtu an nih. 40 Chuong sa khom chun 
hringna nei dingin ka kuomah in hung nuom si nawh. 41 "Mihriem inpak 
hlaw hi ka thil hnot a ni nawh. 42 Nangni ka hriet cheu. In lungrilin 


Pathien in hmangai nawh ti ka hriet. 43 Ka Pa hmingin ka hung a, in mi lo 
pom si nawh, mi dang mani hmingin hung sien, ama chu lo pom in tih. 44 
Pathien tak um sun chawimawi hlaw tuma thang la si loa nangni 
inchawimawi ton ringot in lawm hin iengtin am ring thei in ta? 45 Pa 
kuomah ketin ka hek cheu ring naw ro, nangni hektu chu in beisei 
innghatna Mosie a nih. 46 Mosie in ring dam chu ni sien, kei khom mi ring 
in tih, ama chun ka chanchin a nih a ziek. 47 A thu ziek in ring si naw chun 
jengtin am ka thu hril ring hrim in ta?" a ta. 

1 Chu hnunga chun Isu chu Galili dil (Tiberi dil tia ko bok) ral tieng chun a 
kai a, 2 damnaw chunga inchikna thilmak a thawhai an hmu letin mipui 
tam takin an zui a. 3 Isu chu tlangah a kai a, chu taka chun a zirtirhai leh 
an inthung a. 4 Judahai Fekan Kut chu a hnâi tah a. 5 Isu chu a ngha vel a, 
mipui tam tak a kuom tieng pana hung a hmu chun Filip kuomah, 
"Hienghai fak ding hi bei khaw lai am inchawng ei ta?" a ta. 6 Chu chu 
Filip fiena dinga a hril a nih, a thaw ding chu aman a hriet diem ta si a. 7 
Filip chun, "Mi tinin tlawmtea an chang seng ding khom ni sien, puitling 
pakhat thla riet hlaw khomm dai naw nih" a ta. 8 A zirtir lata pakhat, 
Andri, Simon Peter unaupa chun, 9 "Hi taka hin naupang pakhat barli 
beiper panga le ngate pahni chawi a um a, sienkhom mi hieng zozai lai hin 
chu chu ieng tham am ning a ta?" a ta. 10 Isun, "Miputhai hi inthungtir ro" 
a ta. Chu hmun chu hlobet hmun a na, patling ngot khom sangnga laia tam 
chu an inthungtir a. 11 Isun berp€r chu a lak a, lawmthu a hril zoin mipui 
thunghai kuoma chun an semtir a, chuong ang chun nga khom chu an 
semtir bok a, an khop tawkin an chang seng a. 12 An fak khop chun 
zirtirhai kuomah, "Fak mahlahai kha weng khom inchek ral lo dingin rat 
khawm vong ro" a ta. 13 Barli beiper panga an fak bang an rat khawm chu 
bawm sawmpahni sip a nih. 14 Inchikna thilmak a thaw mipuin an hmu 
chun, "Hi mipa hi Zawlnei, khawvela hung ding chu a ni ngèi hi" an ta. 15 
Lala siem lui dingin an hung inthok tum ti Isun a hrietin tlangah ama 
chauin a fe hmang nawk tah a. 16 Khuo a hung inhnu chun a zirtirhai chun 


dil tieng an pan thla a, 17 Kapernaum pan dingin longah an chuong a, an 
inthok suok a, khuo khom a hung inthim tah a, Isu ruok chu a la hung 
tlung nawh. 18 Thli na taka a hrang lem tut chu a fawn hlup hlup a. 19 
Kilometar ruk vel an inkar hnung chun Isu chu dil chunga kea lawna long 
Deng hung pan an hmu a, an ti hle a. 20 Nisienlakhom ama chun, "Ti naw 
ro, kei ka ni nnawm" a ta. 21 Chu phing leh longa inchuongtir chu an 
nuom tah a, an pan khawmuol chu an tlung ta nghal a. 22 A zinga chun dil 
rala mipui la umhai chun long pakhat chauh naw chu long dang an hmu 
naw a. Isu hlak chu a zirtirhai lai longah a chuong ve si nawh ti le a 
zirtirhai chauh an fe ti an hriet bok si a. 23 Isun lawmthu a hril zoa bei an 
fakna bul el dil kaia chun Tiberiaa inthokin long iemani zat a hung tlung a. 
24 Isu le a zirtirhai chu chutaka chun an um ta nawh ti mipuiin an hmuin 
longahai chun an chuong a, Isu zongin Kapernaum tieng an pan a. 25 Dil 
râl tieng Isu an va hmu chun, "Zirtirtu, teng tik latin am hi taka hini lo 
tlung hman?" an ta. 26 Isun, "Thudik tak hril ka ti cheu, inchikna thilmak 
in hmu leia mi zong in ni nawh, bei in fak khop leia mi zong in ni lem. 27 
Bu bohmang nawk el hlak zongin inlap rak rak naw ro, chatuon hringna 
chen dai bu chu zong lem ro. Chu bu chu Mihriem Naupain pêng a ti cheu, 
chu dinga ama chu Pa Pathien namnghet ani si a" a ta. 28 Chu phing leh 
anni chun, "Pathien dit dan anga a rong kan bawl theina dingin weng am 
thawng kan ta ?" tiin an indon a. 29 Isun, "Pathien rong in bawl dan ding 
chu hi hi a nih: a tir hi ring ro" a ta. 30 "An leh, kan hmua kan ring theina 
ding chein inchikna thilmak ieng am thawng ita? 31 Pathien lekha thua 
'Vana inthokin anni chu fak ding a p€k' ti ang khan kan thlatuhatin 
thlalerah manna an fak kha" an ta. 32 Isun, "Thudik tak ka hril cheu hi, 
vana inthokin Mosien bei a pek naw cheu, vana inthoka bei tak tak petu 
cheu chu ka Pa a nih. 33 Pathien bei pek chu vana inthoka hung tum, 
khawvel ta dinga hringna petu hi a nih" a ta. 34 Anni chun, " Pu, chu bei 
chu mi pe rop rawh" an ta. 35 Isun, "Kei hi hringna bei chu ka nih; tu 
khom ka kuoma hung chu a phing tam ngai naw ni a, a mi ringtu chu a 
dang char ngai bok naw nih. 36 Amiruokchu, ka hril ta cheu ang khan, in 
mi hmu taa chu in mi ring si nawh. 37 Pain a mi pek po chu ka kuomah 
hung an ta, ka kuoma hung taphot chu hnot suok naw ning. 38 Mani 


ditzawng thaw dinga vana inthoka hung ka ni naw a, a mi tirtu ditzawng 
thaw dinga hung tum ka ni lem. 39 A mi tirtu ditzawng chu hi hi a nih: 
Aman a mi pek po po tu khom inhmang loa ni kin nia ka keitho nawk vong 
hi. 40 Ka Pa ditzawng chu hi hi a nih: tu khom Naupa hmua ama ring 
taphotin chatuon hringna neia, anni chu ni kin nia ka keitho nawk chu" a ta. 
41 "Vana mthoka bei hung tum chu ka nih" a ti emm Judahai a chungah an 
chier a. 42 "Hi mipa hi Josefa naupa Isu kha a ni naw am a ni? A nu le pa 
khom ei hriet annawm. leng leia tuta 'Vana inthoka hung tum ka nih' däm a 
ti an lie?" an ta. 43 Isun a dona, "Chier chier naw ro. 44 Mi tirtu Pain ka 
kuom tieng a hip naw chu tu khom ka kuomah an hung thei nawh, anni 
chu ni kin mah keitho ka tih. 45 Zawlneihain, 'An rengin Pathienm zirtir a 
tih" ti an lo ziek kha. Mi tin, Pa thu hre a, a kuoma inthoka inchik taphot 
chu ka kuomah an hung hlak. 46 Pa hmu tah an um tina a ni nawh, 
Pathiena inthoka hung pa hi Pa hmutu um sun chu a nih. 47 Thudik tak ka 
hril cheu hi, a ringtu chun chatuon hringna a nei tah. 48 Kei hi hringna bei 
chu ka nih. 49 Inthlatuhain thlalerah manna an fak a, sienkhom an thi a. 
50 Vana inthoka bei hung tum ruok hi chu a fa taphot thi naw ni hai. 51 
Kei hi vana inthoka hringna bei hung tum chu ka nih. Hi bei hi tu khomin a 
fak chun kumkhuoin hring zing a tih. Khawvel hringna dinga ka pek ding 
bei chu ka taksa hi a mh" a ta. 52 Chuongchun Judahai chu nasa takin an 
insel a, "Hi pa hin weng tin am a taksa fak dingin mi pe thei a ta?" an ta. 53 
Isun an kuomah, "Thu dik tak ka hril cheu hi; Mihriem Naupa taksa fa a, a 
thisen in dawn bok naw chun nangni khatin hringna in nei si nawh. 54 Tu 
khom ka taksa fa a, ka thisen dawntu chun chatuon hringna a nei tah, keiin 
ni kin niah ama chu keitho bok ka tih. 55 Ka taksa hi bu tak tak a na, ka 
thisen hi dawn ding tak a nih. 56 Tu khom ka taksa fa a, ka thisen dawntu 
chu keimaah a um zing a, kei khom amaah ka um zing a nih. 57 Pa hring 
zing chun a mi tir a, Pa leiin kei khom ka hring a, chuong ang bokin tu 
khom mi fatu chu keia Jeun hring veng a tih. 58 Hi hi vana inthoka bei 
hung tum chu a mh. Inthlatuhaiin manna an fak a, an thi a, hi bei fatu ruok 
chu chatuonin hring a tih" a ta. 59 Kapernaum Sunagoga a zirtir latin Isun 
hi thu hi a hril a nih. 60 A zirtir tam takin chuong thu chu an hrietin, "Hi hi 
thu khir tak a nih, tuin am awi thei an ta?" an ta. 61 Chu thua chun a 


zirtirhai an chier ti Isun a lungrilin a hriet a. "Hi thu hin a khei deu cheu 
am a ni? 62 Mihriem Naupa hi a umna ngala a kir tung hmu lem mla chu 
jeng tin hielin am in ngai ding maw! 63 Hringna petu chu thlarau a mh, 
taksa chu eng khom a ni nawh. Thu ka hrilhai cheu hi thlarau le hringna a 
nih. 64 Nisienlakhom, nangni lai a ring naw inum" a ta. A ring nuom lo 
ding le ama inmantirtu ding chu a tira inthokin Isun a hriet zing si a. 65 
"Chu lei tak chun a nih in kuoma 'Pain ka kuoma hung dinga a ti hai naw 
chu tu khom ka kuomah an hung thei nawh' ka ti kha" a ta. 66 Chu chena 
inthok chun a zuitu laia mi tam tak hnar a kir a, a kuomah an fe nawk ta 
naw a. 67 Chuongchun, sawm le pahnihai kuoma chun Isun, "Nangni 
khom fe hmang in nuom ve am?" a ta. 68 Simon Peterin a don a, "Lalpa, 
tu kuom dang am feng kan ta? Nangin chatuon hringna thu 1 nei annawm. 
69 Pathien Mi Thienghlim Krista chu 1 nih ti kan ring a, hriet khom kan 
hriet" a ta. 70 Isun an kuomah, "Nangni sawm le pahmhai hi keima thlang 
in ni nawm a ni? Nangni laia pakhat hlak Diebol a ni nawk nghal bok leh!" 
ata. 71 (Simon Iskariot naupa Juda chu sawm le pahnihai laia pakhat ni 
sien khom a hnunga ama inmantirtu ding a ni si thu a hrilna a nih). 


7 


1 Chu zoa chun Isun Galili ram a fang vel a: Judahaiin that tuma remchang 
an zong lenn Judai ram ruok chu a fang nuom nawh. 2 Judahai Bawkte 
Kon chu a hnâi tah a. 3 Isu unauhai chun a kuomah, "Hi hmun hi suoksan 
la, Judai ramah fe rawh, 1 zirtirhatin 1 thilthaw hi an hmu thema dingin. 4 
Hmingthang nuom sim tu khomin a rûkin thil an thaw ngai nawh. Hieng 
thil hi i thaw rau rau si chun khawvel hrietah intar lang ta la" an ta. 5 A 
unauhai ngei khomin ama chu an ring si nawh. 6 Isu chun, "Ka hun a la 
tlung nawh, nangni hun ruok chu a tlung zing a nih. 7 Khawvelin nangni a 
theida thei naw cheu, kei ruok chu a mi theida a, a thil suol thaw kan 
hriettir hlak lem. 8 Kita chun hang fe unla, kei chu la hung hri naw phot 
ka tih, ka hun a la dung naw euni a ta. 9 Chuong thu chu an kuomah a hril 
a, Galili ramah a la cham zing a. 10 Kat hmang dinga a unauhai an fe 
hnungin ama khom (äng hriet loin a riikin a hang fe a. 11 Kit lai chun ama 


chu Judahaiin an zong a, "Khaw lam a um?" tiin an indon a. 12 Mipui chun 
a chanchin an hril sup sup a. Thenkhatin "Mi tha a nih" an ta, a thenin 
"Teu lo e, mipui hlemtu a nih" an ti bok a. 13 Judahai an ti leiin tu khomin 
a chungchang thu uoldu takin an hril ngam nawh. 14 Kit vanglai takin Isu 
chu tempulah a hang fe a, a zirtir a. 15 Judahain, " Hi pa hin inchtikna nei 
si loin iengti lawm lawma hienga a hriet?" tiin makti takin an indon tuo a. 
16 Isu chun, "Ka thu inchûktir hi kema awm thu suok el a ni naw a, a mi 
tirtu zirtirna a ni lem. 17 Tu khom Pathien ditzawng thaw nuomtu chun ka 
thu inchûktir hi Pathiena inthoka suok am ka phuokfawm ti hrieng an tih. 
18 Tu khom mani phuokfawm thu hriltu chun mani ropuina a zong a nih. 
A tirtu ropuina zongtu ruok chu mi thutak a na, amaa chun indik nawna 
hrim a um nawh. 19 Mosien Dan a pek cheu an naw maw? Sienkhom tu 
khomin in zawm nuom bok si nawh. leng leia mi that in tum?" a ta. 20 
Mipui chun, "Ramhuoi zawl i ni hi, tuin am that a tum reng reng che leh?" 
an ta. 21 Isu chun, "Thil mak pakhat ka thaw a, mrêngm mak inti a. 22 
Mosien sertan thu a pek lei cheuin (Mosie thaw tan ni loin in thlatuhai 
ching tan a ni lem kha), Sabat ni khomin ser in tan hlak. 23 Mosie Dan 
bawsiet nawna dinga Sabat ni khoma naupang ser in tan hlak si chun, weng 
dinga Sabat nia mi ka sukdam lei ela ka chungah in lung a sen bik? 24 Puo 
tieng inlang dan ringot thlir loin, indik takin thu rel ro" a ta. 25 Jerusalema 
mi thenkhatin, "Hi pa hi that an tum kha a ni naw am a nih? 26 En ta u, 
tlang hrietin thu a hril a, tu khomin an kal si naw hi! Ama hi hotuhain 
Krista chu ni ngeiin an hriet tah tina am a ni ding? 27 Hi pa hi khaw lai mi 
am a nih ti ei hriet si a, Krista chu a hung pha chun a hungna chin tu 
khomin an hriet awm top si nawh" an ta. 28 Tempula a zirtir lai chun Isun 
rawi mring takin, "Nangnin in mi hriet, khaw lai mi am ka nih ti khom in 
hriet. Nisienlakhom, keima thua hung ka ni nawh. A mi tirtu hi mi indik 
tak a na, ama chu in hriet nawh. 29 Kei ruok chun ama chu ka hriet: a 
kuoma inthoka hung ka na, ama mi tir ka mh" a ta. 30 Chuongchun, ama 
chu man an tum a, sienkhom a hun a la tlung naw Jeun tu khomin a 
chungah kut an thlak hri nawh. 3! Mipui laia tam tak ruok chun ama chu 
an ring a. "Mesia khom hung sien la, ama nek hin inchikna thil mak a thaw 
rawn bik chuong ding am a nih?" an ti tawl a. 32 A chungthua mipui titi 


ruk chu Farisaihaiin an hrietin, thiempu lalhai le Farisaihai chun Isu man 
dingin tempul pulis an tir a. 33 Isun an kuomah, "Sawtnawte in kuomah la 
um hring ka ta, chu zoah a mi tirtu kuomah feng ka tih. 34 Nangnin mi 
zong in ta, mi hmu naw ti niu, ka umna dinga khom hung thei naw ti niu" a 
ta. 35 Judahai chun, "Fi hmu thei naw dingin hi pa hi khaw lai am fe a tum 
a ni ding aw? Grikhai lala em mi mpêm darhai lai fein Grikhai chu zirtir a 
tum am a ni ding? 36 'Nangnin mi Zong in ta, mi hmu si naw ti ntu, ka 
umna dinga khom hung thei naw ti niu' a ti hi ieng tina am ning ata?" anti 
tawl a. 37 Kit tumtiek ni ding, a nipui ni tak chun Isu a ngira, mring takin 
a khek a, "Tu khom dangchar chu ka kuomah hung sien, dawn raw se. 38 
Pathien lekha thuin a hril angin, tu khom kei mi ring chu a sanga inthokin 
hringna tui hung luong suok a tih" a ta. 39 Chu chu ama ringtuhatin 
Thlarau an la chang ding thu a hrilna a nih. Thlarau chu pek a la m hri 
nawh, Isu chu chawimawia a la um si naw leiin. 40 Chuong thu chu an 
hrietin mipui lai thenkhatin, "Hi pa hi zawlnei chu a ni ngei hi" anti a. 41 
Mi dangin, "Hi pa hi Krista chu a nih" an ti bok a. Thenkhatin, "Krista chu 
Galili rama inthokin a hung suok ding maw? 42 Pathien thuin, 'Krista chu 
Davida thla, Davida khuo Bethlehema hung pieng ding a nih' a ti an naw 
maw?" an ta. 43 Chuongchun, ama letin mipui lai inthena a suok a. 44 
Anni lata thenkhat chun man an nuom a, sienkhom tu khomin an tawk 
nawh. 45 Tempul pulishai chu thiempu lalhai le Farisaihai kuoma chun an 
kir nawk a, anni chun, "Teng dinga in hung thuoi naw?" an lo ti a. 46 
Tempul pulishai chun, "Hi mipa ang hrim hin tu khomin thu an la hril ngai 
nawh" tiin an don a. 47 Farisaihai chun, "Nangni khom a lo hlem hman ve 
cheu a ni maw? 48 Hotuhai le Farisaihai laia mi tu khom ama ring an um 
nawh ti in hriet naw maw? 49 Dan hre lo miputhai hi tongsephur an mh" 
tiin an khak a. 50 Anni laia pakhat Nikodem, kha hmaa Isu kuoma lêng tah 
khan, 51 "Ei Dan ang chun, miin a thiem thu a hril ngaithlak zet hma le 
iem a thaw ti hriet chieng zet hma chun thiem naw inchangtir thei a ni'm a 
ni?" a ta. 52 Anni chun, "Nang khom Galili mi i ni ve am an tah? Pathien 
lekha thu ngun takin bi la, Galili rama inthokin zawlnei an suok ngai nawh 
ti hming i tih" an ta. 53 Chuongchun, mi tin mani inah an inlawi ta seng a. 


8 


1 Isu ruok chu Oliv tlangah a fe a. 2 A zing vartienin tempulah a lot nawk 
a, chu taka mi um po po chun an hung bawr a, a thung a, anni chu a zirtir 
a. 3 Dan zirtirtuhai le Farisaihai chun nuhmei, a uire laia man, k an hung 
thuoi a, a laiah an inngirtir a. 4 Isu kuoma chun, "Zirtirtu, hi nu hi a uire lai 
taka man a ni a. 5 Mosie mi pek Dan ang chun hieng ang nuhmei hi lunga 
deng hlum ding a na, nangin iengtin am 1 ngai a?" an ta. 6 Chu chu a hekna 
ding an hmu thema dinga khal awk an tumna a nih. Sienkhom, Isu chu a 
kin a, a kutparin hnuotah thil a ziek a. 7 Chuonga an hnaw sek sek lei 
chun a hang dak a, an kuomah, "Nangni lai suol nei lo in um chun deng 
hmasa raw se" a ta. 8 A kin a, hnuoi a ziek nawk a. 19 A thu hril an 
hrietin, a upa taka inthoka tanin pakhat khatin an inrel hmang a, a tawpah 
Isu le nuhmei ngir chauh chu an um tah a. 10 Isu chu a hang dak a, 
"Nuhmei, khaw lai am an um zo ta a? Thiem naw inchangtir che tu khom 
an um naw a ni maw?" a ta. 11 Ama chun, "Pu, an um nawh" a ta. Isu 
chun, "Kei khomin thiem naw kan changtir naw che. Fe la, suol nawk ta 
ngai naw rawh" a ta. m 12 Isun an kuomah thu a hril nawk a. "Kei hi 
khawvel Entu ka nih, tu khom a mi zui chu inthimah lêng top naw ni a, 
hringna var nei lem a tih" a ta. 13 Farisathai chun, " Mani thu a nih i hril 
hi, 1 thu hril am dik nawh" an ta. 14 Isun, "Kema thu inhriettir lang khom 
ka thu imhriettir chu thu dik a nih, ka hung suokna le ka fena ding ka hriet 
si a, nangni chun ka hung suokna le ka fena ding chin in hriet nawh. 15 
Nangni chun mihriem dan hmangin thu in rel a, kei ruok chun tu chung thu 
khom ka rel nawh. 16 Lo rel khom ni ta lang, ka thu rel chu indik a tih, a 
reltu chu keima el ni loin kei le mi tirtu Pa kan ni si a. 17 In Dana ngei 
khom, hrepuitu mi pahni thu chu pom tlak a nih ti ziek a um. 18 Keim ka 
thu ka'n hriettir a, a mi hrepuitu chu mi tirtu Pa a nih" a ta. 19 Anni chun 
"Khaw lam 1 pa chu?" an ta. Isun, "Nangnin in mi hriet nawh, ka Pa khom 
in hriet nawh. Kei mi hrie ni unla chu, ka Pa khom in hriet ta ding bah" a 
ta. 20 Chuong thu chu tempul thawlawm bawm siena bula a zirtir laia a 
hril a nih. Tu khomin an la man chuong nawh, a hun a la tlung naw leiin. 
21 Isun an kuomah, "Ka fe hmang ding a na, nangnin mi Zong in ta, in 


suolna leh thi'ng in tih; ka fena dingah nangni hung thei naw ti niu" a ti 
nawk a. 22 Judahai chun, " 'Ka fena dingah nangni hung thei naw ti niu' a ti 
hi ama le ama inthat a tum ning a ti?" tiin an indon tuo a. 23 Isu chun hril 
zom peiin, "Nangni chu hnuoi tienga inthoka hung suok in na, kei chu 
chung tienga inthoka hung thla ka nih, nangni chu hi khawvela mi in ni a, 
kei chu hi khawvela mi hi ka ni nawh. 24 Chu lei chu annawm, 'In suolna 
leh thing in tih' ka ti kha, Keima chu ka nih ka ti hi in awi si naw chun in 
suolna leh thi hrim in tih" a ta. 25 Anni chun, "Tum ina ?" an ta. Isun, "A 
tirin ka hril ta cheu an naw maw? 26 In chungchang thua hin hril le rel ding 
tam tak ka nei; teng po khom ni sien, a mi tirtu chu mi indik tak a na, a 
kuoma inthoka ka hriet chauh khawvel kuomah ka hril hlak" a ta. 27 An 
kuomah Pa thu a hril a nih ti an hriet si nawh. 28 Isu bokin an kuomah, 
"Mihriem Naupa hi in khai kang pha leh Koma chu ka nih ti le keima 
thuin thil weng khom ka thaw naw a, Pain a mi hril ang pein ka hril chauh 
a nih ti hung hre tang in tih. 29 A mi tirtu chu ka kuomah a um a, makhata 
um dingin a mi thlathlam ngai nawh, a lawmzawng ka thaw pei hlak lem” 
a ta. 30 Chuong thu chu a hril lai zingin mi tam takin ama chu an ring tah 
a. 31 Ama ringtu Judahai kuoma chun Isun, "Ka thuah in um zing chun ka 
zirtirhai ni takzet in tih. 32 Thutak hrieng in ta, thutak chun inzalentir a ti 
cheu" a ta. 33 Anni chun, "Abraham thlahai kan nih, tu bawia khom kan la 
um ngai nawh. Iengti leia 'Inzal€ntir a ti cheu' dam chu i ti am a na?" an ta. 
34 Isun an kuomah, "Thu dik tak ka hril cheu hi, tu khom suol thawtu chu 
suol bawi a mh. 35 Bawi chu stingkuoah a thang zing nawh, naupa ruok 
chu kumkhuoin nau a ni zing. 36 Chuleun, Naupam a'n zalentir cheu chun 
zalen tak tak tang in tih. 37 Abraham thlahai in nih ti ka hriet. 
Amiruokchu, mi that in tum si, ka thuin nangniah hmun a chang naw lein. 
38 Keiin ka Pa kuoma thil ka hmu chu ka hril hlak, nangni ruok chun in 
paa inthoka in hriet chu in thaw hlak" a ta. 39 Anni chun, "Kan pa 
Abraham a nih" an ta. Isun, "Abraham nauhai in ni chun Abraham thaw 
ang thawng in tih. 40) Tu ruok hin chu, Pathien kuoma inthoka thutak hretu 
le hriltu cheu hi, mi that in tum si! Abrahamin hieng thil hi a thaw ngai 
nawh. 41 In pa thaw ang in thaw ve a ni hi" a ta. Anni chun, "Sawn kan ni 
nawh, pa pakhat chauh kan nei, Pathien ngei chu" tim thang an khaw a. 42 


Isu chun an kuomah, "In pa chu Pathien ni sien, mi hmanga1 in tih, 
Pathiena inthoka hung ka ni si a. Hi taka ka um hi ka thua hung ka ni naw 
a, amain a mi tir lei a nih. 43 Ka thu hril hi 1eng leia in hriet thiem naw? Ka 
thu in man fuk thei naw lei a nih. 44 In pa Diebol nauhai in ni a, in pa 
lawmzawng thaw in nuom hlak. Ama chu a tira inthokin tuoltthattu a nih: 
thutakah a ngir ngai naw a, amaah thutak a um bok nawh. Khelhril hi a 
piengpui tong hrim a ni a, a khelhlip a, khel po po pa a nih. 45 Thutak ka 
hril lei cheuin in mi ring naw a ni hi. 46 Ka suolna hrie nangni lai tu'm in 
um? Thutak ka hril cheu hi, teng leia in mi ring naw? 47 Pathien mi chun 
Pathien thu a ngaithlak hlak, nangni ruok chun ka thu in ngaithlak nawh, 
Pathiena inthoka suok in ni naw letin" a ta. 48 Judahai chun, "Nang hi 
Samari mi, ramhuoi zawl kan ti che kha kan lo ti indik hle an naw maw?" 
an ta. 49 Isu chun, "Ramhuoi zawl ka ni nawh, ka Pa ka chawimawi a ni 
lem, nangni ruok chun in mi sukpawi si. 50 Mani ropuma ka zong nawh, 
sienkhom a zongtu pakhat a um a, ama chu roreltu a nih. 51 Thudik ka hril 
cheu hi, tu khom ka thu vongtu chun kumkhuoin thina intem ngai naw nih" 
a ta. 52 Chu zet chun Judahain, "Tuhin chu ramhuoi zawl i ni takzetzie 
kan hriet chieng tah. Abraham a thi tah a, zawlneihai khom an thi tah a, 
nang hlakin, 'Tu khom ka thu vongtu chun kumkhuoin thina intem ngai 
naw nih' dami ti vêl a. 53 Kan thlatu Abraham nekin i ropui lem am a ni? 
Ama khom a thi tah, zawlneihai khom an thi tah. Nang, a tua inruot reng 
reng che?" an ta. 54 Isun a don a, "Mani inchawimawi ni lang, ka mawiin 
thu fin naw nih. 'Kan Pathien' in ti ve, ka Pa chu mi chawimawitu a nih. 55 
Nangnin ama chu in hriet si nawh, kei chun ama ka hriet. 'Ama chu ka 
hriet nawh' ti lang, nangni ang boka khelhlip ning ka tih. Ama ka hriet a, a 
thu ka vong hlak. 56 In thlatu Abraham kha ka ni hmu ding a ni Jeun a 
hlim êm Em a, a hmu ta ngei a, a lawm hrim a nih" a ta. 57 Judahai chun, 
"Nang kum sawmnga khom la tling lo che, Abraham i hmua maw?" an ta. 
58 Isun, "Thudik tak ka hril cheu hi, Abraham pieng hma khomin ka um 
tah" a ta. 59 Ama dengna dingin lung an rût a, sienkhom Isu An bi a, 
tempula inthok chun an rel suok tah a. 

1 Isu chun a fe malamin mitdel saa pieng mi pakhat a hmu a. 2 A zirtirhai 
chun, "Zirtirtu, mit indel saa pieng hi ama suol lei a ni, a nu le pa suolna 
le1?" tum an indon a. 3 Isun a don a, "Hi pa hin suol a thaw nawh, a nu le pa 
khomin an thaw bok nawh, amaah Pathien sinthaw a'n lang theina ding a ni 
lem. 4 Sun a ni lai hin a mi tirtu sin ei thaw ding a nih. Tu khomin sin an 
thaw thei naw hun zan a hung tlung ding a nih. 5 Khawvela ka cham 
stingin khawvel Entu ka nih" a ta. 6 Chuonga a hril zo chun hnuoiah chil a 
sak a, a chilin pilpok a siem a, mitdel mita chun a bel a, 7 "Siloam dilah va 
sawp rawh" a ta. Siloam chu 'Tir' tina a nih. Chuongchun a fe a, a va sawp 
a, mit varin a hung kir tah a. 8 An tuolbawmhai le kha hmaa a kutdaw lo 
hmu hlak hai chun, "Hi pa hi kutdawa thung hlak kha a ni nawm a ni?" an 
ta. 9 Thenkhatin, "Kha pa kha ni e" an ta, mi dangin, "An nawh ie, a 
angpui a ni lem" an ti bok a. Ama chun, "Kha pa kha ka nih" a ta. 10 Anni 
chun, "Anleh, weng tin am 1 mit a hung var leh?" an ta. 11 Ama chun, "Mi 
pakhat Isu an ti khan pilpok a siem a, ka mitah a bel a, 'Siloam dilah va 
sawp rawh' a ta, ka va sawp a, ka hmu thei el a nih" a ta. 12 Anni chun, 
"Ama chu khaw la'm a um?" an ta. Ama chun, "Ka hriet nawh" a ta. 13 
Chuongchun, mitdel ni hlak kha Farisaihai kuomah an thuoi a. 14 Isun 
pilpok siema a mit a sukvar ni kha Sabat a nih. 15 Farisathai chun mit 
varna a hmu dan chu an indon a. Ama chun, "Ka mitah pilpok a bel a, ka 
phi fai a, ka hmu thei ela mh" a ta. 16 Farisai thenkhat chun, "Chu pa 
chun Sabat an ser naw Jeun Pathien kuoma inthoka suok ni naw nih" an ta. 
Thenkhat ruok chun, "Misuolin ieng tin am hieng ang thilmak hi thaw thei 
ata?" an ti bok a, anni rawi inkarah inthena a hung suok ta a. 17 "Ama chu 
jeng angin am 1 ngai, 1 mit a sukvarpek si che a?" tim mitdel chu an indon 
nawk a. Ama chun, "Zawlnei a nih" a ta. 18 A nu le pa an ko hma chun 
mitvarna changtu chu kha hmaa mitdel ngei a ni thu le mitvarna a hmu thu 
chu Judahai chun an awi nuom tlat naw a. 19 A nu le pa kuoma chun, "Hi 
pa hi in naupa, mitdel sa hrima pieng in ti kha a ni? Iengtin am tuhin a hung 
hmu thei ta a?" tiin an indon a. 20 Anni chun, "Hi pa hi kan naupa a nih ti 
kan hriet. Mitdel sain a pieng ti khom kan hriet. 21 Nisienlakhom, iengtin 
am tuhin a hung hmu thei tah ti kan hriet naw a, a mit sukvartu khom kan 
hriet bok nawh, ama kha indon ro, puitling a ni ve tah annawm, aman ama 


chungthu chu hril raw se" an ta. 22 Judahai an ti letin a nu le pa chun 
chuong ang chun an ti a nih: Judahai chun, "Ama chu Krista a nih" tia pom 
taphot chu sunagoga inthoka hnawl ding tia thu an lo rel ta sa ani si a. 23 
Chu lei chun a nih a nu le pain "ama kha indon ro, puitling a ni ve tah 
annawm" an ti chu ni. 24 Chuongchun, mitdel ni hlak chu an ko nawk a, 
"Pathien chawimawi rawh. n Hi mipa hi misuol a nih ti kan hriet" an ta. 25 
Ama chun, "Misuol a ni le ni naw ka hriet nawh, thil pakhat ka hriet, 
mitdel ka ni hlak a, tuhin chu ka hmu thei tah" a ta. 26 Anni chun, "Tengtin 
am a thaw chea i mit a hung var el chu?" tiin an indon nawk a. 27 Ama 
chun, " Ka hril vong ta cheu annawm, in hriet nuom si nawh, leng dinga 
tuta in hriet nuom nawk tlat? Nangni khom a zirtir ni ve in nuom a ni?" a 
ta. 28 Anni chun an hal a, "Nanga phiengsen hi ama zirtir i na, keim chu 
Mosie zirtirhai kan nih. 29 Pathienin Mosie a biek ti kan hriet, hi pa ve hi 
khaw laia mi am a na ti kan hriet hrep nawh" an ta. 30 Ama chun a don a, 
"Chu tak chu a nih a makna chu! Khaw lai mi am a nih ti in hriet naw a, 
sienkhom ka mit a sukvar tlat si. 31 Pathienin mi suol thu a ngaithlak ngai 
nawh ti ei hriet, Pathien ngaisaktu, a ditzawng thawtuhai thu ruok chu a 
ngaithlak hlak. 32 Khawvel insieng tira inthokin mitdel saa pieng mit an 
sukvar nawk ti tu khomin an hriet ngai nawh. 33 Hi pa hi Pathien kuoma 
inthoka suok ni naw sien chu ieng khom thaw thei naw nih" a ta. 34 Anni 
chun, "Nang, suol letdera piengin keini i mi hril vei maw!" an ta. 
Chuongchun, an hnot suok tah a. 35 An hnot suok ti Isun a lo hriet chun a 
zong suok a, "Pathien Naupa iring am?" a ta. 36 Ama chun, "Pu, ama chu 
tu am a na? Ring ka tih" a ta. 37 Isun a kuomah, "Ama chu 1 hmu zing tah, 
a betu che hi a nih" a ta. 38 "Lalpa ka ring ie" tuna chawibiek nghal a. 39 
Isun a kuomah, "Rorel dinga hi khawvela hung ka nih, mitdelhai mit a 
hung varna ding le mitvarhai mit a hung indelna dingin" a ta. 40 An bula 
um Farisathatin chu thu chu an hrietin, "Keini khom mitdel kan ni ve a ni?" 
an ta. 41 Isu chun, "Mitdel in ni chun suol leia inthiem nawna lungril nei 
naw ti niu; tuhin chu 'Kan hmu the! in ti tlat leiin inthiem nawna suol chu 
nangniah a um zing a nih" a ta. 

1 "Thu dik tak ka hril cheu hi, tu khom beram huong kotkhara lit loa 
hmun danga inthoka lawn lût chu rûkru le suomhmang a nih. 2 Tu khom 
kotkhara lit ruok chu berampu a nih. 3 Kotkhar vengtuin ama chu kot a lo 
hongpek a, a beramhaiin a raw] an hriet a, a beramhai chu an hmingin a ko 
seng a, a thuoi suok hlak. 4 A beram po po a khal suok vong pha leh an 
hma a thuo1 a, a beramhai chun an zui hlak, a rawl an hriet letin. 5 Mi dang 
chu zui naw ni hai, tlan hmangsan lem an tih, a raw] an hriet naw Jeun" a 
ta. 6 Hi tekhinthu hi Isun an kuomah a hril a, sienkhom a umzie an hriet si 
nawh. 7 Chulein, an kuomah Isun a hril nawk a. "Thu dik tak ka hril cheu 
hi. 8 Kei hi beram kotkhar chu ka nih. Ka hmaa hunghai po po kha riikru 
le suomhmang vong an nih; sienkhom beramhaim an rawi an ngaithlak 
nawh. 9 "Kei hi kotkhar chu ka nih, tu khom keimaa lit taphot chu him a 
ta, lûtin suok a ta, tlatna hmun tha hmu bok a tih. 10 Rikru chu mr ding 
dam, sukhlum ding dam le sukse ding dam chauin a hung a, kei ruok chu 
hringna an neina ding le tam tak an neina dinga hung ka nih. 11 "Kei hi 
berampu tha ka nih, berampu tha chun beramhai ta dingin a hringna a pek 
hlak. 12 Inhlawfa, berampu tak ni lo, beram neitu ni bok lo chun satene 
hung a hmu pha beramhai chu a tlansan a, satenein beramhai chu a se a, a 
sukdar hlak. 13 Inhlawfa a ni letin a beramhai a ngaisak naw a, a tlansan 
hlak. 14 Kei chu berampu tha ka nih; ka beramhai chu ka hriet a, ka 
beramhai khomin an mi hriet, 15 Pain a mi hriet ang le ketin Pa ka hriet 
ang hin, chun, an ta dingin ka hringna ka pek bok. 16 Hi beram huonga mi 
naw khom hi beram dang ka nei. Anni khom la hung thuoi ngei ka tih. Ka 
raw] ngaithlang an ta, vengtu pakhat hnuoiah beram ruol khat ni tang an 
tih. 17 Lak nawk dinga ka hringna ka pek ding a ni lei hin Pain a mi 
hmangai a nih. 18 Tu khomin mi lapek naw nih, kerma nuom thuin ka pek 
lem ding a nih. Pe thei ka na, la nawk thei khom ka nih, hi thupek hi ka Pa 
kuoma inthoka ka hmu a nih" a ta. 19 Chuong thu lei chun Judahai lai 
inthena a suok nawk a. 20 Anni laia mi tam takin, "Ama hi ramhuoi zawl, 
mi invet letder a ni hi, eng dinga a thu in ngaithlak?" an ta. 21 Thenkhatin, 
"Hieng ang thu hi ramhuoi zawl thu ni thei naw nih. Ramhuotin mitdel mit 
a sukvar thei ama ni?" an ta. 22 Thlasik lai, Jerusalemah Hlanthar Kito an 


hmang latin, 23 Isu chu tempula Solomon Tuolpuka chun a'n vak vel a. 24 
Judahai chun an hung bawr a, "Teng chen am lungawpinkanin i mi sie ding 
a na? Krista 1 ni chun chieng takin mi hril el rawh" an ta. 25 Isuna dona, " 
Ka hril ta cheu a, in awi si nawh. Ka Pa hminga thilmak ka thawhai khan 
ka chanchin a'n hriettir a nih. 26 Nisienlakhom, in awi si nawh, ka beram 
lata mi in ni naw lein. 27 Ka beramhai chun ka rawi an hriet a, an mi zu 
hlak, 28 an kuomah chatuon hringna ka pek a, kumkhuoin thi naw ni hai: 
tu khomin ka kuta inthokin inchu thla thei bok naw ni hai. 29 Anni mi petu 
ka Pa chu iengkim neka ropui lem a nih, ka Pa kuta um chu tu khomin an 
lak hmang thei bok nawh. 30 Kei le Pa chu pum khat kan ni sia" a ta. 31 
Judahai chun ama dengna dingin lung an rat nawk a. 32 Isun an kuomah, 
"Paa inthoka suok thilmak ropui tak tak ka'n entir cheu a, a ieng lei tak 
khan am mi deng in tum a na?" a ta. 33 Judahai chun, "I thilmak thaw Jeun 
lungin deng che kan tum nawh. Pathien i hrilsiet a, nang mihriem ve el bok 
si, Pathiena i'n sal lei lem a nih" an ta. 34 Isun a don a, "In Dan lekhabuah 
"Pathienhai in nih, ka tih" ti ziek a ni nawm a ni? 35 Pathien thu tlungnahai 
hman Pathienhai ti an ni chun (Pathien lekha thu chu hnawl thei a ni si naw 
a), 36 Pathienin a ser hrang, 'Pathien Naupa ka nih' ka ti lem, khawvela 
Pathien mi tir kei hin 'Pathien a hrilsiet' in ti maw? 37 Ka Pa sin ka thaw 
naw a ni chun mi ring naw ro; 38 ka thaw ruok chun kei mi ring naw unla 
khom, ka sinthaw bek chu ring ro, Pa chu Keimaah a um a, kei Paah ka 
um ti in hriet a, in chieng theina dingin" a ta. 39 Chuongchun, ama chu 
man an tum nawk a, sienkhom an man phak lo dingin a'n rel hmang a, 40 
Jordan ral, Johanin kha hmaa baptisma a'n changtirna hmuna khan a fe a, 
chu taka chun a um ta zing a. 41 Mi tam tak a kuomah an hung a, "Johanin 
inchikna thilmak ieng khom a thaw nawh, amiruokchu Johanin hi pa 
chungchang a hril taphot kha a lo indik vong a ni hi" an ta. 42 Chu hmuna 
chun mi tam takin ama chu an ring tah a. 

1 Mari le a zuorpuinu Martha hai khuo Bethania um mi pakhat, a hming 
Lazar chu a damnaw a. 2 Mari chu damnaw Lazar farnu a na, hriek 


rimtuia Lalpa chûl a, a sama a ke hrutu kha a nih. 3 Chuongchun, a 
farnuhai chun Isu kuomah, "Lalpa, 1 hmangai kha a dam nawh" tim thu an 
incha a. 4 Isun a lo hriet chun, "Hi natna hi thina ding a ni nawh, Pathien 
ropuina ding a ni lem. Hi lei hin Pathien Naupa hi chawimawiin a um ding 
a nih" a ta. 5 Martha le a a zuorpuinu le Lazar chu Isun a hmangai a, 6 
sienkhom a damnaw ti a hriet hnung khomin a umna ngatah ni hni zet a la 
cham a. 7 Chu hnung chun a zirtirhai kuomah, "Judai ramah fe nawk ei 
tiu" a ta. 8 Zirtirhai chun, "Zirtirtu, kha hma el khan Judahan lunga deng 
che an tum a, chuong sa khom chun 1 fe nawk ding maw?" an ta. 9 Isun a 
don a, "Sunah darkar sawmpahni a um naw am a ni? Sunah mi a leng 
chun, hi khawvel var hi hmanga a hmu fie thei lem a'n sui ngai nawh. 10 
Zanah a lêng ruok chun, var a nei naw leitin a'n sui hlak" a ta. 11 Chuong 
thu a hril zo chun Isun, "Ei ruolpa Lazar kha a in tah a, sienkhom kei har 
dingin ka fe ding a nih" a ta. 12 A zirtirhai chun, "A in chun tha nawk el a 
tih" an ta. 13 A thi thu Isun a hrilna a nia chu a zirtirhai chun in pangngaia 
in a ni thu a hril an sawn a. 14 Chuongchun, Isun De taka hrilin, "Lazar a 
thi a nih. 15 Nangni tieng ngaituona Jeun, chu taka ka um naw chu ka 
lawm, in ring thema dingin. Sienkhom, a kuomah feng ei tiu" a ta. 16 
Thoma, Didum (Phira) an ti bok chun zirtir danghai kawlah, "Ama leh thi 
ding khomin, fe veng ei tiu" a ta. 17 Isu a hang tlung chun Lazar chu ni li 
thlanah a lo zal tah ti a hriet a. 18 Bethani chu Jerusalema inthoka 
kilometer thum vela hla a nih. 19 Martha le Marin an tapa an sin lei chun 
khawsawt lengpui Juda mi tam tak an hung a. 20 Martha chun Isu a hung 
tlung ti a hriet charin a va tuok a, Mari ruok chun tn a lo nghak a. 21 
Martha chun Isu kuomah, "Lalpa, hi taka um ni la chu, ka tapa hi thi lo 
ding a na. 22 Tu khom hin Pathien kuoma 1 hm taphot chu p€ng ati che ti 
ka hriet" a ta. 23 Isun a kuomah, "I tapa chu tho nawk a tih" a ta. 24 
Martha chun, "Ni kin nia thonawknaa chun tho nawk a tih ti ka hriet" a ta. 
25 Isun, "Kei hi thonawkna le hringna chu ka nih, tu khom a mi ring chu 
thi sienkhom hring zing a tih. 26 Tu khom chuong anga hring, mi ringtu 
taphot chu kumkhuoin thi naw nih. Chu chu 1 ring am?" a ta. 27 Martha 
chun, " Ring e Lalpa, Krista Pathien Naupa, khawvela hung ding chu 1 nih 


ti ka ring" a ta. 28 Chu chu a hril zoin Martha chu a fe a, a zuorpumu Mari 
chu a rûkin a va ko a, "Zirtirtu hi taka hina um a, a ko che" a ta. 29 Chu 
chu a hriet charin a tho vat a, Isu kuom tieng a pan ta nghal a. 30 Isu chun 
khuo la lût hman lom Marthain a va tuok laia a umna ngalah a la um zing 
a. 31 Insinga khawsawt lengpui Judahain Mari a tho vat a, a suok an hmu 
phing leh, tap dinga thlan tienga fe an sawn a, an zui a. 32 Marin Isu umna 
a tlung a, ama a hmu charin a ke bulah a bokkhup a, "Lalpa, hi taka um ni 
la chu ka tapa hi a thi naw ding bah" a ta. 33 Mari tap le a hung zum 
Judahai tap Isun a hmuin lungril na takin a'n rûm a, 34 "Khaw lam in phim 
a?" ata. Anni chun, "Lalpa hung la, enrawh" an ta. 35 Isu a tap tah a. 36 
Judahai chun, "En ta u, Lazar hi a lo va hmangai ngei de aw!" an ta. 37 
Anni lata thenkhat chun, "Midel mit sukvartu hin hi pa khom hi an thi 
nawtir thei naw maw?" an ti bok a. 38 Isu chu hnuk ulh teu pumin thlan a 
tlung a. Chu thlan chu pik a na, a kot chu lungin an khar a. 39 Isun, 
"Lungkhar hi dom son ro" a ta. Lazar farnu Martha chun, " Lalpa tuhin 
chu thu tang a tih, a thina ni li a nita sia" a ta. 40 Isun a kuomah, "I ring 
chun Pathien ropuizie hmung i tih ka ti naw che ama ni?" a ta. 41 
Chuongchun, lungkhar chu an dom son a, Isu chun van tieng nghain, "Pa, 1 
mi ngaithlak letin i chungah ka lawm. 42 I mi ngaithlak rop hlak ti ka hriet 
a, chu chu hi taka ngirhai hriet dinga ka hril a nih, nangin kei hi 1 mi tir a 
nih ti an ring theina dingin" a ta. 43 Chu chu a hril zoin raw] mring takin, 
"Lazar, hung suok rawh" a ta. 44 Mithi chu a kut le ke thlan puona inzem 
pumin a hung suok a, a hmai khom inhrikna puona tuom a nih. Isun an 
kuomah "A tuomna kha sit unla, infetir ro" a ta. 45 Mari lengpuitu, Isu 
thilthaw hmutu Judahai laia mi tam tak chun Isu an ring tah a. 46 
Thenkhat ruok chu Farisaihai kuomah fein, Isu thilthaw chu an va hril a. 
47 Thiempu lalhai le Farisaihai chun Sanhedrin inkhawm an ko a, "Hi mi 
hin inchikna thilmak tam tak a thaw ta si a, iengtin am ei thaw ta ding a 
na? 48 Hienga ei inthla zal chun mi po poin ama ring an ta, Roman sorkar 
hung inrol an ta, ei hmun thienghlim le ei hnam hi an hung suksiet vong 
ding a nih" an ta. 49 Anni laia pakhat, a hming Kaiafa, chu kuma thiempu 
laltak chun a hril ve a, "Thil ieng khom in hriet nawh. 50 Ei hnam pum ei 


chimit nawna dinga mipui aia mi pakhat a thi chu ei ta dingin a tha lem a 
nih ti in hriet phak teu nawh" a ta. 51 Chu chu ama lungril puok suoka a 
hril a ni nawh. Chu kum chun thiempu laltak a na, an hnam aia Isu thi ding 
a hril lawkna a ni lem. 52 An hnam ai chauh khom ni loin, khawvela indar 
tah Pathien nauhai chu thuoi khawm nawk a, pawl khata an din ding thu 
khom a hril a nih. 53 Chu nia inthok chun a sukhlum dan ding an phierrik 
ta a. 54 Chu chena inthok chun Isu chu Judahai lai a lêngvâk ta naw a, 
thlaler dep ram khaw pakhat Efraim an tia chun a fe a, chu khuoa chun a 
zirtirhai leh an inkulh ta zing a. 55 Judahai Fekan Kut a hnâi tah a, 
thingtlanga inthokin mi tam tak Fekan Kut hmaa inthien dingin 
Jerusalemah an hang fe a. 56 Anni rawi chun Isu an Zong a, tempul 
tuolzawlah ngir biimin, "Tengtin am i ngai ve? Kiitah a hung naw top el 
ding maw?" tiin an indon tuo a. 57 Ama an man theina dingin tu khomin a 
umna an hriet chun thuneituhai kuoma ripawt dingin Thiempu lalhai le 
Farisaihai chun thupek an insuo ta si a. 

1 Fekan Kut hma ni ruka chun mithi a keitho Lazar umna khuo Bethaniah 
Isu a hung tlung a. 2 Chu taka chun ama hmingin zanbu an buotsai a, 
Marthain rong a bawl a, dawkana thlaithleng kilpuituhai lai chun Lazar 
khom a thang a. 3 Mari chun Nard hriek hlang hlak rimtui, to tak el, bir 
khatp a hung chawi a, hriek chun Isu ke chillin, a samin a ke chu a hrik a. 
Hriek rimtui rim chun in chu a sip rum rum a. 4 A zirtir lara pakhat, Juda 
Iskariot, ama inmantirtu ding chun, 5 "Hi hriek rimtui hi zor a, mi retheihai 
kuomah eng dinga a pek lem el naw? A man hlak puitling kum khat hlaw 
hi zet a ni si a!" tiin a lo soisel a. 6 Mi retheihai a'n voi leia chu chu a hril 
a ni nawh, rûkru a na, tangka ip koltu a na, chu ipa um chu a lak hlak lei a 
nih. 7 Isu chun, "Tosan raw khai! Ka ruong vui nia dingin hi rimtui hi a lo 
khek hrim a nih. 8 Mi retheihai chu ieng lai khom nangni lai an um zing an 
nawm, kei ruok chu in kuomah um zing naw ning" a ta. 9 Bethani khuoah 
Isu a um ti Juda mipun an hriet chun hmu dingin an fe a, Isu chauh ni lom, 
mithi a keitho Lazar khom chu hmu an nuom bok a. 10 Chuletin, thiempu 


lalhai chun Lazar khom sukhlum tumin an phierrik a, 11 ama leia Juda 
tam takin Isu chu ringa a tieng an pakai tak lem. 12 A zinga chun kita 
hung mipui tam takin Jerusalem panin Isu a hung ti an hriet a. 13 Tom kau 
chawiin ama hmuok dingin an hung inthok suok a, Hosana, Lalpa hminga 
hung chu, A ham a tha, Israel Lal hung chu, A ham a tha tiin an khek 
thuop thuop a. 14 Isun sabengtung tuoi chu a hmu a, a chungah a chuong 
a, 15 Pathien lekha thua"Ti naw, aw Zion naunu, En ta, 1 Lal a hung, 
Sabengtung tuoi chunga chuongin"tia ziek ang khan. 16 Chuong thil chu a 
tir chun a zirtirhan an hriet thiem nawh. Isu chawimawia a um hnungin a 
chungthu chuong ang chun ziek a ni leia an lo thaw a nih ti an hung hriet 
tah a. 17 Thlana inthoka Lazar a ko suok le mithi lata inthoka a keitho 
tuma um ve mipuihai khan chu thu chu an puong dar pei bok a. 18 Chu 
inchikna thilmak chu a thaw ti an hriet Jeun mipui chun ama chu an lo 
hmuok a mh. 19 Farisaihai chun, "En ta u, weng khom ei law thei naw chu 
a ni hi! En hman ro, khawvelin ama an zui tah hi" an inti tuo a. 20 Pathien 
be dinga kuta hang fehai lai chun Grik mi tuhai amanih an thang ve a. 21 
Anm chu Galili rama Bethesaida khuoa mi Filip kuoma chun an hung a, 
"Pu, Isu kan hmu nuom" tim an ngen a. 22 Filip chun Andri a hril a, an 
pahni chun Isu an va hril a. 23 Isun an kuomah, "Mihriem Naupa hi 
chawimawia a um hun chu a tlung tah. 24 Thudik tak ka hril cheu hi, bu 
mal khom hnuotah a tla a, a thi zet naw chun, bu chi mal chauin a um zing 
hlak a, a thi ruok chun ra tam tak a'n suo hlak. 25 Tu khom mani nun 
thlakhlatu chun a chan hlak a, tu khom hi khawvela mani nun theidatu 
chun vong zing a ta, chatuon hringna nei bok a tih. 26 Tu khomin ka rong a 
bawl chun mi zui raw se, ka umnâ naah ka rongbawltu khom um a tih. Tu 
khom ka rong bawltu chu ka Pain chawimawi a tih. 27 "Tuhin ka lungril a 
lungzing hle a, ieng am hril tang ka ta? 'Pa, hi hun hi mi'n pumpeltir lul 
rawh' ka ti ding am ani? Ti lo e! Hi lei taka hi hun hi hung tlung ka nih. 28 
, Aw Pa, i hming chawimawi rawh" a ta. Chuongchun, vana inthokin rawi 
a hung suok a, "Ka chawimawi tah, chawimawi pei ka tih" tun. 29 Chu 
taka ngir ve miputin rawi chu an hrietin, "Vaminrim a nih" an ta, a thenin 
"Vantirkoin a biek a nih" an ti bok a. 30 Isu chun an kuomah, "Chu rawi) 
chu ka ta dinga suok a ni nawh, nangni ta ding a ni lem. 31 Tu hi khawvel 


chungthu rel lai a na, tuhin hi khawvel lal hi hnot suok ning a tih. 32 
Hnuota inthoka khai kanga ka um pha, mi po po keima tieng hip ka tih" a 
ta. 33 Chu chu teng angin am a thi ding ti inentirna dinga a hril a nih. 34 
Mipuit chun, "Krista chu kumkhuoa um zing ding a ni thu Dan lekhabua 
inthokin kan hriet, ieng leia nangin, 'Mihriem Naupa chu khai kangin um a 
tih' i ti am a na? Chu Mihriem Naupa chu tu'm a na?" tiin an indon a. 35 
Isun an kuomah, "Var hi sawt naw te nangni lai a la um hri ding a nih. Var 
in la nei sng hin lêng ro, thimin a nang hma cheu hin, thima leng chun a 
fena chin a hriet si nawh. 36 Var in la nei sting hin var hi ring ro, var 
nauhai in ni theina dingin" a ta. Chuong thu chu a hril zoin a fe hmang ta 
daih a, an hmu thei nawna dingin an bi hmang a. 37 An mit hmû ngeiah 
chuong ang inchikna thilmak chu thaw sienkhom ama chu an ring chuong 
si nawh. 38 Zawinei Isatin, "Lalpa, kan thucha tuin am a ring a?Lalpa kut 
khom tû kuom am a'n lang a? "tia a hril kha a hung tlung kimna ding a mh. 
39 Hi lei hin an ring thei naw a nih. Isai bokin hieng hin a lo hril kha: 40 
"Aman an mit a sukdel a, An lungril a sukchawlol a, An mitin an hmu 
nawna ding leLungrila an hriet thiem nawna dingin, Chuong naw chun 
ngha kir an ta, Ka sukdam tawl el ding a ni si a. " 41 Isatin a ropuizie a 
hmu chieng lem chuong thu chu a hril a nih. 42 Chuong sa khom chun mi 
tam takin, hotuhai laia mi chen khomin, Isu an ring tah a; amiruokchu, 
Farisaihai leia sunagoga hnong an inlau leiin, an hril lang ngam si nawh. 43 
Pathien inpak hlaw nekin mihriem inpak ni chu an hlut lem si a. 44 Isu chu 
inring takin a khek a, "Tu khom a mi ring chu kei mi ring ni loin a mi tirtu 
ring a ni lem. 45 Tu khom a mi hmu chu a mi tirtu hmu a nih. 46 Entu 
dingin khawvelah ka hung a nih, a mi ring taphot chu thima a'n lêng nawna 
dingin. 47 Tu khom ka thu hrea awi nawtu chu ketin thiem naw ka'n 
changtir nawh, khawvel thiem naw inchangtir dinga hung ka ni nawh, 
khawvel sandam dinga hung ka ni lem. 48 Tu khom mi hnawl a, ka thu 
hrilhai pom nawtu chun a chungthu relpektu ding pakhat a nei. Ka thu hril 
ngei hi ni kin nia thiemnaw chang dinga a chungthu relpektu ding chu ning 
a tih. 49 Keima phuokfawm ka hril naw a, ka hril ding le ka tong dan ding 
chu Pa ngeiin a mi pek lem a nih. 50 A thupek chu chatuon hringna 
intluntu a nih ti ka hriet. Chulein, ka Pain hril dinga a mi ti ang chu ka hril 


ela nih" a ta. 

1 Fekan Kut a tlung tep ta a, Isun hi khawvel suoksana Pa kuoma a kir hun 
a tlung tah ti a hriet a. Khawvela um, ama mihai chu a hmangai rop hlak a, 
chu chu a tawp chenin a'n langtir a. 2 Zanbu an kil mek lai chun diebolin 
Simon naupa Juda Iskariot lungrilah Isu a'n mantir dan ding a lo inphantir 
der tah a. 3 Pain a kutah thil iengkim a'n koltirzie le Pathien kuoma 
inthoka hung a na, Pathien kuoma bok a kir nawk ding a nih ti chu Isun a 
hriet a. 4 Bu an fak lai chun a tho a, a korfuol a hlip a, inhrikna puon a 
kawngah a vet a. 5 Maihunah tui a sung zo chun a zirtirhai ke a sawp tan 
a, a kawnga inhrikna puon a vet chun a hrik hul a. 6 Simon Peter kuom a 
hung tlung chun Peterin, "Lalpa, nang êm chun ka kei sawp dim ani?" a 
ta. 7 Isun a kuomah, "Ka thilthaw hi tu hin i hriet nawh, sienkhom nakie 
chu la hung hrieng i tih" a ta. 8 Peter chun, "Nang meu chun ka ke sawp 
lul lo e" a ta. Isun, "Ka sawppek naw che chun keima le nangin eng khom 
intawm thei naw mei nih" a ta. 9 Simon Peter chun, "Chuong an leh, ka ke 
chauh sawp loin ka kut le ka lu khom tie!" a ta. 10 Isun a kuomah, "Insil ta 
hnung chu ke naw chu sawp a ngai nawh, a fai vong annawm, nangni in 
fai, in reng ruok chun ni lom" a ta. 11 Ama inmantirtu ding chu Isun a hriet 
a, chuletin "In reng chun in fai nawh" a ti a nih. 12 An ke a sawp zo chun a 
kawrfuol a hak a, a thungnaah a hung inthung nawk a, "In chunga ka 
thilthaw hi a umzie in hriet am? 13 Nangni chun Zirtirtu le Lalpa tun in mi 
ko a, inti dik hle, ka ni ngei hrim a. 14 Kei Lalpa le Zirtirtu hmanin in ke 
ka sawp chun, nangni khomin ke in insawppek ding a nih. 15 In chunga ka 
thaw anga nangni khoma in thaw vena dingin enton ding ka siempek chëu 
ani hi. 16 Thu dik tak ka hril cheu hi, bawi chu a pu nekin a ropui nawh, 
tirko khom a tirtu nekin a ropui bok nawh. 17 Chuong thil chu hre a, thaw 
ve nachang in hriet chun lawm in tih. In renga thu ka hril nawh, ka 
thlanghai chu ka hriet. 18 Amiruokchu, Ka bei fatuin a kekhong, gKa 
chungah a'n let tahti Pathien lekha thu kha a hung tlung kim theina dingin a 
nih. 19 Hieng thil hi a hung tlung hmain ka hril cheu a ni hi, a hung tlung 


pha leh Keima chu ka nih ti in ring theina dingin. 20 Thu dik tak ka hril 
cheu hi, tu khom ka mi tir lo lawmtu chun a mi pom a nih, tu khom kei mi 
lawmtu chun a mi tirtu khom a pom a nih" a ta. 21 Isun chuong thuhai a 
hril zo chun namen loin a lungzing a, "Thudik ka hril cheu hi, nangni laia 
mi pakhatin min mantir a tih" a ta. 22 Tu tak am a ti bik an hriet naw leiin 
an inen thap a. 23 Zirtir laia pakhat, Isun a hmangai chu a awm hneng 
deuthawin a'n thung a. 24 Simon Peter chun, "Tu'm a na a kawk bik indon 
rawh" tiin mitin a hei hril a. 25 Ama chu Isu awm sikin a thle phei a, 
"Lalpa, a tu hi'm ie?" a ta. 26 Isun a don a, "Thlenga bei hlek ka'n chie, ka 
pek chu ning a tih" a ta. Chuongchun, bei hlek chu a'n chie a, Simon naupa 
Juda Iskariot chu a pek a. 27 Bei hlek a pek hnungin a stingah Setan a lat 
nghal a. Isun a kuomah, "I thaw ding chu thaw vat rawh" a ta. 28 Dawkan 
kila thunghai lai tu khomin chu chu ieng leia a kuoma a hril am a na ti an 
hriet nawh. 29 Juda chu tangka ip koltu a ni leiin kit sanga thil mamaw 
inchaw ding amanih, annawleh retheihai kuoma thil pe dinga Isun a hrilna 
ni dingin thenkhat chun an ngai a. 30 Juda chun bei hlek chu a lak a, a 
suok ta nghal a, zan a ni ta hrim a. 31 A suok hnung chun Isun, "Tuhin chu 
Mihriem Naupa chawimawiin a um tah a, amaah Pathien khom 
chawimawiin a um tah. 32 Amaah Pathien chawimawia a um chun 
Pathienin ama khom chawimawi a ta, chawimawi nghal a tih. r 33 Nauhai, 
sawt naw te in kuomah la um ka tih. Nangnin mi zong in ta, Judahai 
kuoma ka hril tah ang khan, ka fena dinga chun in hung ve thei nawh ti 
tuhin ka hril chêu a nih. 34 Thupek thar ka pek cheu; inhmangai tuo ro: 
ketin ka hmangai ang ch€uin nangni khom inhmangai tuo ro 35 In 
inhmangai tuo chun mi po poin ka zirtirhai in nih ti chu taka inthok chun 
breng an tih" a ta. 36 Simon Peterin a kuomah, "Lalpa, khaw lai am i fe 
ding a na" a ta. Isun, "Tu hin chu ka fena dingah mi zui thei naw ti niu, 
nakie pha ruok chu mi la zui in tih" a ta. 37 Peterin, "Lalpa, teng Jeun am 
tu khom hin ka zui thei naw ding che? I ta ding chun thi kan huom 
annawm" a ta. 38 Isun a don a, "Ka ta dingin thi i'n huom chie maw? Thu 
dik ka hril che hi, nangin ar khuong hmain voi thum min phat i tih!" a ta. 

1 "In lungril lungzing naw raw se. Pathien ring unla, kei khom mi ring ro. 2 
Ka Pa inah chengna hmun tam tak a um. Chuong chu ni naw sien, ka hril 
ta ding cheu an nawm. Chu taka chun in ta dinga hmun buotsai dingin ka fe 
ding a nih 3 In ta dinga hmun buotsara ka fe chu hung kir nawk ka ta, ka 
kuomah thuoi ka ti chêu, ka chengnaah in cheng ve ema dingin. 4 Ka 
fena ding lampui khom in hriet" a ta. 5 Thoman a kuomah, "Lalpa, 1 fena 
ding chin kan hriet naw a, iengtin am a lampui lem chu breng kan ta?" a 
ta. 6 Isun a don a, "Kei hi lampui le thutak le hringna chu ka nih, keimaa fe 
naw chu tu khom Pa kuom an tlung ngai nawh. 7 Kei mi hrie ni unla chu 
ka Pa khom hrieng in tih. Tuhin chu in hriet tah a, ama khom in hmu ta 
bok" a ta. 8 Filip chun, "Lalpa, Pa chu mi'n hmutir la, kan ta dingin a hun" 
a ta. 9 Isuna dona, "Filip, hi chen rauh hi in kuomah ka um tah a, chuong 
sa khom chun tum ka nth ti i la hriet naw rop a ni maw? Tu khom a mi 
hmu chu Pa hmu a nih. leng leia "Da chu mim hmutir rawh' i la ti rop? 10 
Kei Paah ka um a, Pa keimaah a um ti hi in ring naw a ni? In kuoma thu ka 
hrilhai hi kerma phuokfawm a ni nawh. Keimaa um zing Pa chun ama sin a 
thaw a ni lem. 11 Kei Paah ka um a, Pa keimaah a um ka ti hi ring ro: 
annawleh ka thilthaw lei bêk hin mi ring ro. 12 Thu dik tak ka hril cheu hi, 
tu khom a mi ring chun thil ka thawhai hi ama khomin thaw veng a tih, 
hieng neka thil ropui lem khom hi la thawng a tih, Pa kuoma fe ding ka ni 
leiin. 13 Ka hminga in hni taphot chu thaw pei ka tih, Pa chu Naupa leia 
chawimawia a um theina dingin. 14 Ka hminga inhni taphot chu thaw pei 
ka tih. 15 "In mi hmangai chun ka thupek zawm in tih. 16 Chun, keiin Pa 
hning ka ta, ama chun Thlamuongtu dang, kumkhuoa umpuitu ding pêng a 
ti cheu. 17 Chu chu Thlarau indik tak, khawvelin a hmu thei naw le hriet 
thei naw leia a chang thei naw chu a nih. Nangni ruok chun ama chu in 
hriet a, in kuomah a cheng a, nangniah hring zing a tih. 18 Fahrain maksan 
naw ning cheu, in kuomah hung nawk ka tih. 19 Sawt naw te hnungah 
khawvelin mi hmu nawk ta naw mh. Nangni ruok chun mi hmiing in ta, kei 
ka hring Jeun nangni khom hring veng in tih. 20 Chu huna chun kei Paa ka 
um dam, nangni keimaah in um dam, kei nangniah ka um dam la hrieng in 
tih. 21 Tu khom ka thupek poma zawmtu chu mi hmangaittu a nih, mi 
hmangaitu chu ka Pain hmangai a ta, kei khomim hmangai ka ta, a kuomah 


inlar bok kan tih" a ta. 22 Juda, Iskariot an ti naw lem chun a kuomah, 
"Lalpa, kan kuomah inlar a, khawvel kuomah in lâr si naw ding chu iengti 
lei am a na?" tiin a'n don a. 23 Isun a don a, "Mina mi hmangai chun ka 
thu zawm a tih, ka Pain ama chu hmangai a ta, a kuomah hung kan ta, a 
kuomah um zing kan tih. 24 A mi hmangai nawtu chun ka thu a zawm 
nawh. Thu in hriet hi keima thu a ni nawh, mi tirtu Pa thu a ni lem. 25 In 
kuoma ka la um sting hin hieng thu hi ka hril chêu a nih. 26 Thlamuongtu 
Thlarau Thienghlim, ka hminga Pain a hung tir ding chun iengkim zirtir a ti 
cheu a, in kuoma ka hril ta po po hai kha mhriet suoktir nawk a ti cheu. 27 
Thlamuongna ka maksanpek cheu, keima thlamuongna ka pek cheu, 
khawvelin a pek ang ni lo ka pek cheu hi. In lungril lungzing naw raw se, ti 
khom ti bok naw raw se. 28 Ka fe hmang ding a na, in kuomah hung kir 
nawk ka tih ka ti kha in hriet. In mi hmangai chun Pa kuoma ka fe ding hi 
lawm in tih: Pa chu keia nekin a ropui lem si a. 29 Chu chu a hung tlung 
pha in ring thema dingin, tuhin a hung tlung hmain ka hril cheu a nih. 30 In 
kuomah thu hril tam ta naw ning, hi khawvel lal hi a hung ding a ni letin. 
Thu ruok chu ka chungah eng khom a nei nawh. 31 Nisienlakhom, ken 
Pa ka hmangai a, Pain thu a mi pek ang peiin thil ka thaw lem hlak ti 
khawvelin an hriet thema ding a nih. Thaw ro, hi taka inthok hin suok ei 
tiu. 

1 "Kei hi grep kungpui tak chu ka nih, huon neitu chu ka Pa a nih. 2 Ka 
zompui kau a ra naw taphot chu a hlim kang a, sara taphot chu a ra tam 
zuolna dingin a'n thiel fai hlak. 3 In kuoma thu ka hrilhai lei hin in fài ta 
pang a nih. 4 Keimaah um zing ro, kei khom nangniah um zing ka tih. Kau 
chun grep kungpui a zom zing naw chun a khatin a ra thei naw ang bokin, 
nangni khom keimaah in um zing naw chun ra thei naw ti niu. 5 Kei hi 
grep kungpui chu ka nih, nangni a kauhai chu in nih. Tu khom keimaa um 
zing le kei khom amaa ka um zingna chu a ra teu hlak, ka thang loin ieng 
khom in thaw thei si nawh. 6 Tu khom keimaa um zing naw chu kau sat 
thlak angin an peihawn a, a hung vuoi a, an rot khawm a, melah an pei a, a 


kang hlak. 7 Keimaah in um zing a, ka thu nangniah a um zing bok chun in 
dit taphot hni unla, pekin um in tih. 8 Ka zirtirhai ni a, ra tam tak in insuo 
hin ka Pa chu chawimawiin a um hlak. 9 Pain a mi hmangai Jeun kei 
khomin ka hmangai cheu hi, ka hmangaiin um zing ro. 10 Ka thupekhai in 
zawm chun ka hmangatin um zing in tih, keitin ka Pa thupekhai ka zawm a, 
a hmangaia ka um zing ang hin. 11 "Nangniah ka lawm zing theina ding le 
in lawmna chu a famkim theina dingin hieng thu hi ka hril cheu a nih. 12 
Hi hi ka thupek chu a nih, ka hmangai ang cheu hin nangni khom 
inhmangai tuo ro. 13 Mani ruolhai ta dinga hringna petu neka hmangaina 
nasa lem nei mi an um nawh. 14 Ka thupek in zawm chun ka ruolhai in 
nih. 15 Siehlaw ti nawk ta naw ning cheu. Siehlaw chun a pu thilthaw a 
hriet nawh. Ruolhai ka ti lem cheu a mh, ka Pa kuoma inthoka thil ka hriet 
po po in kuomah ka puong ta si a. 16 Nangnin in mi thlang naw a, keiin ka 
thlang lem chêu a, fe suoka ra insuo ding le insuo zom zing dingin ka 
thlang cheu a nih. Chuleiin, ka hminga in hni taphot chu Pain peng ti 
cheu. 17 Hi hi ka thupek chu a nih: Inhmangai tuo ro. 18 "Khawvelin a 
theida cheu chun, a theida hma cheuin kei a mi theida tah ti hre ro. 19 
Khawvel mi ni unla chu, a ta angin hmangai a ti cheu. Tu ruok hin chu, 
khawvel ta in ni tah naw a, khawvela inthokin ka thlang suok lem cheu a 
nih. Chuleiin, khawvelin a theida cheu a nih. 20 'Siehlaw chu a pu nekin a 
ropui nawh' ti ka hril tah chêu kha hre zing ro. Kei an mi suknomna chun 
nangni khom suknomnang an ti cheu. Ka thu an zawm chun nangni thu 
khom zawm an tih. 21 Ka hming Jeun hieng po po hi nangni chungah 
thawng an tih, a mi tirtu an hriet naw leiin. 22 Kema hungin an kuomah 
thu hril naw lang chu suol leia thiem naw changna an nei naw ding a na, tu 
ruok hin chu suonlam siem thei an ni ta nawh. 23 Tu khom keima mi 
theidatu chun ka Pa khom a theida a mh. 24 Mi thaw ngai lo thil anni lai 
hung thaw naw lang chu, suola thiem naw changna an nei naw ding a na, tu 
ruok hin chu thilmak ka thawhai an hmu tah a, chuong sa khom chun ka 
Pa le kei an mi theida ta fan a. 25 leng khom ni sien, an Dan lekhabua 
'Annin a san bom an mi theida' ti ziek kha a hung tlung kimna ding a nih. 
26 "Chun, Thlamuongtu, Pa kuoma inthoka ka hung tir ding, Paa suok 
Thlarau indik tak chu a hung tlung pha leh ama chun ka thu inhriettir a tih. 


27 Nangni khom a tira inthoka ka kuoma um in ni letin ka thu hretuhai in 
nih. 

1 "Sukthlika in um nawna dingin hieng thu hi in kuomah ka hril a nih. 2 
Sunagogah inhnongtir an ti cheu a; a thattu cheu chun Pathien rongbawla 
an inngai hun la tlung a tih. 3 Pa le kei an mi hriet naw letin chuong ang 
thil chu thawng an tih. 4 A hun a tlung pha leh ka lo hril vong ta cheu ti in 
hriet thema dingin hieng thu hi in kuomah ka hril a nih. In kuoma um ka la 
ni lenn hieng thil hi kha hma khan ka hril naw cheu a nih. 5 "Tu ruok hin 
chu a mi tirtu kuomah ka kir ding a ni tah a, amiruokchu tu khomin 'Khaw 
lam 1 fe ding?" ti in mi'n don si nawh. 6 Hieng thu hi in kuomah ka hril lei 
cheuin lungngaiin in sip nawk si a. 7 Nisienlakhom, thu dik tak ka hril 
cheu hi, ka fe hi in ta dingin a tha lem, ka fe naw chun Thlamuongtu chu in 
kuomah a hung naw ding a ni si a, ka fe ruok chun in kuomah hung tir ka 
tih. 8 Ama a hung tlung pha chun suol thua dam, thiem changna thua dam 
le rorelna thua dam khawvel hi am dik nawzie inhriettir a tih 9 Suol thua 
an indik nawna chu kei an mi ring nawna hi a nih. 10 Thiem inchangtirna 
thuah chun kei Pa kuoma fe ding ka ni a, an mi hmu thei ta naw ding lei hi 
a nih. 11 Rorelna thua chun hi khawvel lal hi thiem naw changa ruot a ni 
ta zing lei a nih. 12 "In kuomah thu tam tak hril ding ka la nei ta rop a, 
amiruokchu tuhin chu la dawl zo hri naw ti mu. 13 Thlarau indik tak a 
hung tlung pha ruok chu thutak po poah thuoi lit a ti cheu. A phuokfawm 
thu a hril awm si nawh, thu a donghai chu hril lem a ta, thil la hung tlung 
ding khom hril a ti cheu. 14 Ama chun kei mi chawimawi a ta, ka taa mi 
lang a ta, chu chu inhriettir a ti cheu. 15 Pa thil nei po po ka ta a nih, chu 
lei chun annawm ka taa mi lang a ta, chu chu inhriettir a ti chêu' ka ti nih. 
16 "Sawt naw teah nangnin kei mi hmu ta naw ti niu a, sawt naw tea bok 
mi la hmu nawk in tih" a ta. 17 A zirtir laia thenkhat chun, "Sawt naw teah 
nangnin kei mi hmu ta naw ti niu a, sawt naw tea bok mi la hmu nawk in 
tih' a ti le 'Pa kuomah ka fe ding leiin' tia ei kuoma a hril hi teng a ti na am 
ning a ta?" tiin an indon tuo a. 18 Anni bok chun, " Sawt naw te a ti hi iem 


ning a ta? A hril umzie ei hriet map naw a nih" an ta. 19 Thu an indon 
nuom ti Isun a hriet a, an kuomah, " Sawt naw teah mi hmu ta naw ti niu a, 
sawt naw tea bok mi la hmu nawk in tih' ka ti kha in indon a ni maw? 20 
Thu dik tak ka hril cheu hi, nangni mitthli tlain tap in ta, khawvel ruok chu 
hlm a tih; nangni lungngai in ta, sienkhom in lungngaina chu lawmnaah 
inchang a tih. 21 Nuhmei nau nei hun a hung tlung chun nau ha se inrim 
takin a tuor hlak a, sienkhom a nau a hung pieng chun a tuorna chu a hriet 
zing ta nawh, khawvela mihriem hung pieng chu a lawm lem. 22 Chuong 
ang bokin nangni khom tu hi in lungngai hun a na, sienkhom hmu nawk ka 
ti cheu a, chuongchun, in lungril hlim a ta, in hlimna chu tu khomin la 
hmangpek nawng an ti cheu. 23 Chu nia chun nangnin eng khom mi hm ta 
naw ti niu. Thu dik tak ka hril cheu hi, Pa kuoma ka hminga in hni taphot 
chu pêng ti cheu. 24 Tu chen hin ka hmingin ieng khom in la hm nawh: 
hni mla hmûng in tih, in lawm a kimna dingin. 25 "Tu chen hin chuong thu 
chu a thawi zawngin in kuomah ka hril hlak a, amiruokchu tlang taka ka 
Pa chanchin in kuoma ka hril hun ding a hung tlung mek a nih. 26 Chu pha 
chun Pa kuomah hnipek ka ti cheu ka ti naw a, ka hmingin thil hm lem in 
tih. 27 Nangnin in mi hmangai a, Paa inthoka hung ka nih ti in ring letin Pa 
chun a hmangai chëu a nih. 28 Pa kuoma inthoka hung suokin khawvelah 
ka hung a, tuhin khawvel maksanin Pa kuom tieng ka kir nawk ding a nih" 
ata. 29 A zirtirhai chun a kuomah, "Tuhin chu a thawia thu hril loin 
chieng takin i mi hril tah hi. 30 lengkim i hrietzie le tu indon buoi khom i 
ngai nawzie tuhin chu kan hriet tah. Hi lei hin Paa inthoka hung 1 nih ti kan 
ring" an ta. 31 Isun, "A tawp a tawpa chu in mi ring ta tawk ie! 32 Ngai 
ro, a hun a hung tlung ding na, a tlung ta zing a, in in sengah (än dar in 
ta, ka khat chauin mi maksan in tih. Sienkhom ka mal nawh, ka Pa ka 
kuomah a um lem. 33 Keimaah thlamuongna in hmu theina dingin hieng 
thu hi ka hril cheu a mh. Hi khawvela hin buoma tuok hlak in tih. 
Nisienlakhom huoi takin um ro, keun khawvel ka ngam tah" a ta. 

1 Chuong thu Isun a hril zo chun van tieng nghain, "Pa, a hun a tlung tah, 1 


Naupa hi chawimawi rawh, Naupa hin a chawimawi theina ding chein. 2 
A kuoma 1 pekhai po chu chatuon hringna a pek theina dingin nangin mi po 
po chungah thuneina i pek tah a. 3 Hi hi chatuon hringna chu a nih, nang 
Pathien tak chauh le i tir Isu Krista hriet hi. 4 Thil thaw ding 1 mi pek kha 
ka thaw zo a, khawvela hin ka chawimawi tah che. 5 Aw Pa, khawvel 
siem hmaa i kuoma ropuina ka nei khan tuhin nangma hmaa ngei mi 
chawimawi rawh. 6 "Nangin hi khawvela mi 1 mi pekhai kuomah 1 hming 
ka puong dar tah a, anni chu i ta an na, anni chu i mi pek a, 1 thu khom an 
zawm tah. 7 Tuhin chu i thil mi pek po po hi nangmaa inthoka suok a nih 
ti an hriet tah. 8 Nangin thu i mi pekhai kha an kuomah ka pek a, an lo 
pom a, i kuoma inthoka hung ka ni ngei ti an hriet tah a, nangin kei 1 mi tir 
a nih ti khom an ring tah. 9 "Ketin an ta dinga ka ngenpek hi khawvel ta 
ding ni lom, nangin i mi pekhai ta ding lema ka ngenpek a nih, ita anni si 
a. 10 Kata po po chui tä a na, ita chu ka ta a ni bok, anniah chawimawiin 
ka um tah. 11 Kei chu 1 kuoma hung ta ding ka na, khawvelah um ta naw 
ning, anni ruok chu la um an tih. Pa Thienghlim, nangin kei 1 mi pekhai hi 1 
hming thilthawtheinain hum rawh- hming i mi pek ngei khan, chuongchun 
eini ang boka pum khat an ni ve theina dingin. 12 "An kuoma ka um sting 
po nangin 1 mi pek hming hin ka hum hlak, anni chu ka veng a, anni laia 
pakhat khom an bohmang nawh, hremhmun naupa ti chauh naw kha chu, 
Pathien Lekha thu a hung dung kimna dingin. 13 "Tuhin chu i kuom Geng 
ka hung ding a ni ta a, sienkhom khawvela ka la cham sting hin hieng thu 
hi ka hril tawl a nih, ka lawmna kim chu amniah an neina dingin. 14 I thu an 
kuomah ka pek tah a, kei khawvel mi ka ni naw ang boka khawvel mi an 
ni ve naw Jeun khawvelin anni chu a theida a nih. 15 "Anni chu khawvela 
inthoka la suok dingin ka ngên naw che a, mi suol laka inthoka hum dingin 
ka ngen lem che a mh. 16 Khawvel mi an ni nawh, kei khawvel mi ka ni 
naw ang bok hin. 17 Anni chu thutakin sukthienghlim rawh, i thu chu 
thutak a ni si a. 18 Khawvela i mi tir ang khan kei khomin anni chu 
khawvelah ka tir a nih. 19 Anni letin kan ser thienghlim a, anni khom 
thutaka an inser thienghlimna dingin. 20 "Hienghai ta ding chauh hin ka 
ngenpek naw a, an thu leia kei mi la ring dinghai ta ding khomin ka 
ngenpek a nih. 21 An rengin mpumkhat hai sien; Pa, keimaah nang 1 um a, 


nangmaah kei ka um ang hin anni khom einiah um hai sien, nangin kei i mi 
tir ti khawvelin an ring theina dingin. 22 Ropuina i mi pek kha ken anni 
ka pek tah, em pum khat e ni ang boka pum khat an ni ve theina ding le 
23 kei anniah, nang keimaah i um ang boka anni khom pum khat ni a, an 
famkim theina ding le nangin i mi tir le i mi hmangai angin ami hi 1 
hmangai ti khawvelin an hriet theina dingin. 24 Pa, nangin i mi pekhai hi 
ka umnaah ka kuoma um dingin ka dit a nih, nangin i mi hmangai leia 
hnuo1 insieng hmaa inthoka i mi pek ropuina kha an hmu zing theina 
dingin. 25 Aw Felna Pa, khawvel chun a hriet naw che, kei ruok chun ka 
hriet che, hienghai khom hin nangin kei i mi tir ti an hriet. 26 An kuomah 1 
hming Kan hriettir a, inhriettir pei ka tih, nangin kei i mi hmangaina chu 
anniah um a, kei anniah ka um thema dingin" a ta. 

1 Chuong thu chu Isun a hril zom a zirtirhai leh an suok a, Kidron vadung 
an kana, va rala oliv huona chun a zirtirhai leh an lut a. 2 Chu hmuna chun 
a zirtirhai leh Isu a lêng rop hlak lem a'n mantirtu ding Juda khomin chu 
hmun chu a hriet a. 3 Chuongchun, sipai hon khat le thiempu lalhai le 
Farisaihai tir tempul v€ngtuhai chu Juda chun a hung thuoi a, khawnvar 
dam, meiser dam le hriemhrei däm an chawi a. 4 A chunga thil hung tlung 
ding po po chu Isun a hriet vong a; a va suok a, "Tu am in zong?" a ta. 5 
Anni chun, "Nazaret Isu" an ta. 6 Isun, "Keima hi ka nih" a ta. An mantirtu 
Juda khom chu amn lai a ngira. "Kema hi ka nih" a ti charin hnung tieng 
an intawl a, hnuo1ah an tlu phung a. 7 "Tu am in zong?" tiin a'n don nawk 
a, "Nazaret Isu" an ta. 8 "Kei ka ni thu ka hril ta cheu kha. Kei mi zong in 
ni chun mi dang po hi chu lo inkieng raw hai se" a ta. 9 A hmaa "Nangin 1 
mi pekhai kha pakhat khom Kan hmang nawh" a ti kha a hung tlung kim 
thema dingin hi thu hi a hril a nih. 10 Simon Peter chun a kawlhnam pai 
chu a phawi a, Thiempu laltak siehlaw chu a sat a, a nakawr chang tieng a 
fik thlak a (Siehlaw hming chu Malka a nih). 11 Isu chun Peter kuomah, "I 
kawlhnam kha a paiah thun rawh. Pain dawn dinga no a mi pek chu ka 
dawn naw ding maw?" a ta. 12 Chuongchun, sipai ruol le an hotu le 


tempul vengtu Judahai chun Isu chu an man a, an khuop a, 13 Anna 
kuomah an thuoi hmasa phot a. Anna chu chu kuma thiempu laltak Kaiafa 
tarpu a nih. 14 Kaiafa hi a nih, "Mipui aia mi pakhat thi a tha lem" tia 
thurawn Judahai kuoma petu kha. 15 Simon Peter le zirtir dang pakhatin 
Isu chu an zui a. Chu zirtir chu Thiempu laltak hmelhriet a na, thiempu 
laltak tuol zawla chun Isu leh a ruolin a lut ve a. 16 Peter ruok chun tuolah 
a lo nghak a. Thiempu hmelhriet, zirtir kha a hung kir nawk a, kotkhar 
vengtu nunghak chu a biek a, Peter chu a thuoi lût a. 17 Kotkhar vengtu 
nunghak chun Peter kuomah, "Nang khom hi pa zirtir laia mi i ni ve an 
naw maw?" a ta. Ama chun, "Ni lo e!" a ta. 18 Siehlawhai le sipaihai chu 
chu taka chun an ngira, a dei leiin mei an sem a, an awi a, anni lai ngir 
vein Peter khomin mei lum chu a awi ve a. 19 Thiempu laltak chun Isu chu 
a zirtirhai chanchin le a thu zirtir chungchang thu chik takin a'n don a. 20 
Isun, "A'n langin vantlang hmaah thu ka hril hlak. Sunagoga hai, tempula 
hai le Judahai pung khawmnaa hai ka zirtir rop hlak a, a rikin ieng khom 
ka hril ngai nawh. 2 | leng leia kei 1 min don? Ka thu hril ngaithlatuhai 
kuomah eng am ka hril indon lem ta la, iem ka hril ti an hriet annawm" a 
ta. 22 A hril zo chun ve€ngtu sipai ngirhai laia pakhat chun, "Thiempu 
laltak chuongchun 1 don let ngam maw!" tim Isu hmai a ben a. 23 Isun a 
kuomah, "Thu indik lo ka hril a ni chun hril suok la, ka hril si naw chun 
jeng dinga i mi ben am?" a ta. 24 Anna chun Isu chu khuop pumin 
Thiempu laltak Kaiafa kuoma chun a'n thuottir a. 25 Ngir puma Peterin 
mei a awi ve lai chun, "Nang khom a zirtirhai laia thang ve i ni maw?" an 
ta. Peter chun, "Ni lo e" tiin an phat a. 26 Thiempu laltak siehlawhai lata 
pakhat, Peterin a nakawr a satthlak laibungpa chun, "Huona khan a 
kuomah ka hmu che an naw maw?" a ta. 27 Peter chun a'n phat nawk a, 
chu lai tak chun ar a hung khuong ta nghal a. 28 Kaiafa ina inthok chun Isu 
chu Roman larsap in Praitorianaht an thuoi a. Zingkar inhma tak a la ni a, 
Judahai chun inthieng nawna kai loa Fekan Kut root kil thei an nuom Jeun 
lal in sunga chun an lut nawh. 29 Chuongchun, Pilat chu a va suok a, "Hi 
mi hin teng am a suksuol leia in hek a na?" tiin a'n don a. 30 Anni chun, 
"Hi mi hin thil suol thaw naw sien i kuomah hung thuoi naw ning ungah" 
an ta. 31 Pilat chun, "Nangnin thuoi unla, in dan angin a chungthu rel ro" a 


ta. Judahai chun, "Kemi chun mi sukhlum theina thu kan nei nawh" an ta. 
32 Chu chu teng anga thi ding am a na ti Isun a lo hril kha a hung tlungna 
dingin a nih. 33 Chuongchun, Pilat chu in sungah a lat nawk a, Isu a koa, 
"Judahai lal i ni maw?" tiin a'n don a. 34 Isun, "Chu chu nanga lungril puok 
suoka 1 hril a ni, annawleh mi dangin ka chungchang an hril lei chea 1 mi'n 
don?" a ta. 35 Pilat chun, "Juda mi i mi sawn ve a ni? I chipuihai le 
thiempu lalhaun ka kutah an hung pek lut che a ni hi. leng poi am i thaw 
hrim leh?" a ta. 36 Isun a don a, "Ka ram chu hi khawvela mi hi a ni nawh: 
ni sien chu Judahai kuta inmantira ka um nawna dingin a mi zuituhatin bei 
an tih, nisienlakhom ka ram chu hi taka mi hi a ni si nawh" a ta. 37 Pilat 
chun, "Chu, lali ni chu tie maw?" a ta. Isun, "Lal ka ni thu i hril indik ngot 
el. Thutak imhriettir hi ka pieng san le khawvela ka hung san a ni hrim a 
nih. Tu khom thutaka um chun ka thu an ngaithlak hlak" a ta. 38 Pilat 
chun, " Thutak chu iem a na?" a ta. Chu chu a hril zoin Judahai kuomah a 
va suok nawk a, "A chungah thu poi ieng khom ka hmu nawh. 39 
Amiruokchu, in thaw dan pangngaiin, Fekan Kutah tang pakhat Kan 
suopek ding cheu a na, Judahai lal hi insuopek lang cheu in nuom am?" a 
ta. 40 Anni chun mring taka khekin, "Hi pa hi ni loin Baraba kha ni lem 
raw se" an ta. Baraba chu suomhmang a nih. 

1 Chun, Pilatin Isu chu a thuoi a, am vuoktir a. 2 Sipaihai chun lukhum 
dingin hling an inkuol a, an inkhumtir a, korfuol senduk an mhaktir bok a, 
3 Inztir zuta panin "Chibai, Judahai lal!" tiin a hmaiah an ben a. 4 Pilat chu 
tuolah a va suok nawk a, an kuomah, " En ta u, a chungah thu poi weng 
khom ka hmu nawh ti hrietna dingin in kuomah ka hung thuoi suok a ni hi" 
a ta. 5 Hling lukhum khum le korfuol senduk haka Isu a hung suok chun 
Pilatin, "En ta u, hi pa hi a ni hih" a ta. 6 Thiempu lalhai le an 
thuoihruothatin an hmu chun, "Kraws-ah hemde rawh, kraws-ah hemde 
rawh" tiin an khek a. Pilat chun, "Nangnin thuoi unla, kraws-ah hemde ro 
chu, kei chun a chungah thil poi ka hmu nawh" a ta. 7 Judahai chun, "Dan 
kan nei a, chu dan ang chun a thi ding a nih, Pathien Naupaa a'n sal Jeun! 


an ta. 8 Pilatin chu thu a hriet chun ati zuol a. 9 Insungah a liit nawk a, Isu 
kuomah, "Khaw laia inthoka hung chê?" om a'n don a, sienkhom Isun a 
don nawh. 10 Pilat bokin, "I mi don nuom naw vei a ni maw? Insuo thei 
che ka na, kraws-a hemde thei che ka ni bok ti i hriet naw maw? a ta. 11 
Isun a don a, "Chung tienga inthoka pek i ni naw chun ka chungah eng 
khom thaw thei nei naw ti nih. Chuletin, 1 kuta kei mi hung pe suoktu khan 
suol a phur nasa lem a nih" a ta. 12 Chu taka inthok chun Pilatin ama chu 
insuo dan kong a zong a, sienkhom Judahai chun, "Hi pa hi i'n suo vai 
chun Kaisar ruolpa ni naw ti nih. Tu khom lala insiem chu Kaisar khingtu a 
nih" tunan khek a. 13 Chuong thu chu Pilatin a hrietin Isu chu a hung 
thuo1 suok a. Lungrem (Aramik tonga Gabbatha an ti) a chun a rorelna 
thungphaah a thung a. 14 Fekan Kut urlawk ni sun chang vel lai a na, 
Judahai kuoma chun, "En ta u, in lal hi" a ta. 15 Anni chun, "Sukbohmang 
rawh, sukbohmang rawh, kraws-ah hemde rawh" tiin an khek a. Pilat 
chun, "In lal hi hemdeng ka ti maw?" a ta. Thiempu lalhai chun, "Kaisar 
naw chu lal dang kan nei nawh" tiin an don a. 16 Chuongchun, hemde 
dingin an kuomah Pilatin a pek suok a, Isu chu sipaihatin an thuoi tah a. 17 
Mani kraws putin, 'Luru Hmun', Aramik tonga 'Golgotha' an ti chu panin a 
suok a. 18 Chu taka chun an hemde a, mi pahm dang leh, a sir tuokah 
pakhat ve ve, a laiah Isu. 19 Pilatin tar dinga a ziek, NAZARET ISU, 
JUDAHAI LAL ' ti chu kraws lêra chun an tar a. 20 Thil tar chu Aramik, 
Latin le Grik tongin an ziek a, an hemdena hmun chu khawpui bul a ni leiin 
Juda mi tam takin an tiem a, 21 Judahai thiempu lalhai chun Pilat kuomah, 
"Judahai lal' tiin ziek naw rawh. Judahai lal ka nih a tih' tim ziek lem 
rawh" anta. 22 Pilat chun, "Ka ziek kha ka ziek zo tah" a ta. 23 Kraws-a 
Isu an hemde chun sipaihain a silfen an hlip a, sipai pakhatin chan khat 
senga an chang theina dingin chan lim an insem a. A korfuol an lak bok a, 
chu chu thui lo zakuo, a ringa inthoka a hmawr chena pum khawng a nih. 
24 Amni chun, "Hi chu pot thler lom, a changtu ding enna dingin thum 
vawr ei tiu" an ta. Pathien thua Ka silfenhai an insem a, Ka zakuo dingin 
thum an vawrti kha a hung tlungna dingin a nih. Chu chu a nih sipaihaiin 
an thaw chu. 25 Isu kraws bula chun a nu le a nu zuorpuinu dam, Klopa 
nuhmei Mari dam, Mari Magdalin hai dam chu an ngir a. 26 Isuna nu le a 


bula ngir zirtir a hmangai chu a hmuin a nu kuomah, "Nu, en ta, i naupa 
kha" a ta, 27 zirtir kuoma khom chun, "En ta, i nu kha" a ti bok a. Chu 
taka inthok chun chu zirtir chun ama inah a thuoi tah a. 28 Thil po po a 
tlung kim tah ti Isun a hriet chun Pathien Lekha thu a tlung kimna dingin, 
"Ka dang a char" a ta. 29 Bel, uoiin thara sip a um a, chu taka chun sipon 
an inchie a, hmol lerah an tar a, a hmur leh an hang chuktuo a. 30 Uotin 
thùr an pek zo chun, Isun "A kin tah"u a ta, a lu a kina, a thlarau an thlà 
tah a. 31 Judahai Sabat urlawk ni a na, a zing chu Sabat an hmang ursun ni 
ding a nih. Sabat laia ruong kraws-a a um zing nawna dingin, an mi 
hemdehai ke chu vaw tliek a, an ruong lak phalna Pilat kuomah an hni a. 
32 Chuongchun, sipaihai chu an hung a, Isu ruola an hemde pakhat ke chu 
an hang vuok tliek phot a, pakhat dang ke khom chu an vuok thek nawk a. 
33 Isu bul an tlung chun a thi tah ti an hriet a, a ke chu an vuok tliek ve 
nawh. 34 Amiruokchu, sipai laia pakhat chun a nakah fetin a sun a, thisen 
le tui a hung inbaw ta huk a. 35 Hi hi mit ngeia hmutu hril a na, a hril chu 
an dik a nih. Thu dik a hril ti a hriet a, nangni khoma in ring theina dingin 
a hril a nih. 36 Pathien Lekha thua "A ru pakhat khom suktliek ni naw 
nih" ti kha a hung tlung kimna dinga hieng thil hi a hung tlung a nih. 37 
Pathien Lekhabu danga chun "An sunpa nggi chu la en an tih" a ti bok. 38 
Chu hnung chun Arimathai khuoa mi Josefa, Judahai a ti leia a rika Isu 
zuitu chun Isu ruong inhlawm phalna chu Pilat a hni a, a lo phalpek a, a 
ruong chu a lak a. 39 Nikodem, kha hmaa zana Isu hung pantu khom kha 
rimtui murra le aloi chokpol, kilogram sawmthum le pali lai chawiin a 
hung ve a. 40 An pahni chun Isu ruong chu an lak a, Judahai inphum dan 
angin a ruong chu rimtui leh puon zai inhmiin an zem a. 41 An hemdena 
hmuna hin huon a um a, chu taka chun tu khom la zal ngai nawna thlan 
thar a um a. 42 Judahai Sabat Urlawk ni a mi lei le thlan chu a bul ela um a 
ni Jeun, chu taka chun Isu chu an inzal tah a. 

1 Chawlkar ni hmasa takahv, khuo a la'n thim latin Mari Magdalin chu 
thlanah a fe a, thlan lungkhar chu lak sonin a hmu a. 2 Chuongchun, Simon 


Peter le zirtir dang, Isun a hmangai kuom tieng chun tlanin, "Thlana 
inthokin Lalpa an lak hmang a, khaw lam an sie kan hriet nawh" tiin a va 
hril a. 3 Chuongchun, Peter le zirtir dang chu thlan tieng panin an suok a. 4 
An pahni chun an tlan a, zirtir dang chu Peter nekin a tlan hrat lem Jeun 
thlan a tlung hmasa a. 5 Kûnin a zuk bi a, puon zai inhmi chu a hmu a, a 
singa ruok chu a lit nawh. 6 A hnunga hung Simon Peter khom chu a 
hung tlung ve a, thlan siingah a zu lat a, tuonga puon zai inhmi chu a hmu 
a, 7 a lu tuomna, inhriikna puon khom chu inziel a, puon zai inhmi lai um 
loa a hrana um chu a hmu bok a. 8 Zirtir dang, thlan tlung hmasa khom 
chu a lit ve a, a hmu a, a ring a. 9 Mithi laia inthokin a tho nawk ding a 
nih ti Pathien Lekha thu kha an la hriet thiem phak hri si nawh. 10 
Chuongchun, zirtirhai chu mani in sengah an kir nawk tah a. 11 Mari ruok 
chu thlan puo tieng tap pumin a ngir zing a, mitthli sir hnuoiah a kin a, 
thlan sing a zuk bi a. 12 Isu ruong zalna, a lu le ke bul ve vea chun thuom 
var mbel vantirko pahnih thung a hmu a. 13 Anni chun, " Nuhmei, weng 
dinga i tap am? an ta. Ama chun, "Ka Lalpa an lak hmang a, an siena chin 
hrim ka hriet naw lei a mh" a ta. 14 A hril zo chun a hang ngha kir a, Isu 
ngir chu a hmu a, Isu a nih ti ruok chu a hriet nawh. 15 Ama chun, 
"Nuhmei, iem a ta i tap? Tumi zong a?" a ta. Mari chun huon enkoltu 
amanih a sawn a, a kuomah, "Pu, ama hi 1 lak hmang a ni chun i siena 
hmun mi hril ta la, chuongchun ka lak ding annawm" a ta. 16 Isun, "Mari" 
a hei ta. Ama tieng chu a hung ngha a, Aramik tongin, "Rabboni" tiin a 
khek suok ta phong a (Rabboni chu Zirtirtu tina a nih). 17 Isun, "Mi chel 
naw rawh, Pa kuom tieng ka la kir hri naw hi. Amiruokchu, 1 unauhai 
kuomah fe la, an kuomah, 'Ka PA, in Pa, ka Pathien, in Pathien kuomah ka 
kir ta ding a nih' a tih ti va hril rawh" a ta. 18 Mari Magdalin chu zirtirhai 
kuomah a fe a, Lalpa a hmu thu le a kuoma a hrilhai chu a hril tawl a. 19 
Chu ni, Pathienni zàn tieng, Judahai an ti leia zirtirhaiin an umna in kotkhar 
an khar hnung chun an kuomah Isu a hung a, anni lai a hung ngir a, 
"Thlamuongna in chungah um raw se"w a ta. 20 A hril zo chun a kut le a 
nak a'n entir a, Lalpa an hmu chun a zirtirhai chu an lawm hle a. 21 An 
kuomah, "Thlamuongna in chungah um raw se. Pain a mi tir ang bokin kei 
khomin ka tir cheu hi" a ta. 22 Chu zoah ami chu a'n thuok khum a, 


"Thlarau Thienghlim nei ro. 23 Tu suol khom in ngaidam chun ngaidam 
ning a ta, in ngaidam naw chun ngaidam ni naw nih" a ta. 24 
Sawmpahnihai laia pakhat Thoma Didum (Phira an ti chu), Isu a hung 
latin anni lai a um ve naw a. 25 Zirtir danghai chun a kuomah, "Lalpa chu 
kan hmu tah" an ta. Ama chun, "A kut thirkila an kil dena ser hmu a, 
kutparin a hliemna ser ngei tawk a, a nak ka them ngei naw chun ka awi 
thei nawh" a ta. 26 Ni riet hnunga chun a zirtirhai chu in singah an um 
khawm nawk a, Thoma khom a thang ve ta a. Kotkharhai chu khar vong 
ni sienkhom Isu a hung a, anni lai a hung ngir a, "Thlamuongna in chungah 
um raw se" a ta. 27 Thoma kuoma chun, "I kutpar khan mi hang them vêl 
la, ka kuthai hi en rawh, 1 kutin hang ban la, ka nak them rawh, ringhla lom 
awi el rawh" a ta. 28 Thoma chun a kuomah, "Ka Lalpa le ka Pathien" a 
ta. 29 Isun a kuomah, "Nangin kei i mi hmu Jeun i ring a, hmu bok si loa 
ringhai chu an hamtha" a ta. 30 Zirtirhai hmuah inchikna thilmak dang 
tamtak Isun a thaw a, chuonghai chu hi lekhabua hin ziek sa a ni nawh. 31 
Hieng zieka umhai hi, Isu chu Krista, Pathien Naupa a nih ti in ringna ding 
le in ring leia ama hminga hringna in neina dinga ziek a nih. 

1 Chu hnung chun Isu chu Tiberi dilahx a zirtirhai lai am lêr nawk a, hieng 
ang hin a'n lâr a. 2 Simon Peter hai, Thoma, Phira an ti bok hai, Galili ram 
Kana khuoa mi Nathanael hai, Zebedai nauhai pahni le zirtir dang pahni an 
um khawm a. 3 Simon Peter chun an kuomah, " Nga manin ka fe ding a 
nih" a ta. Anni chun, "Keini khom hung veng kan tih" an ta. Chuongchun, 
an inthok suok a, longah an chuong a, sienkhom chu zan chun an man dër 
nawh. 4 A zing vartien chun Isu chu va kamah a ngira, sienkhom Isu a nih 
ti zirtirhai chun an hriet nawh. 5 Ama chun, "Ruolhai, in man am?" a ta. 
Anni chun, "Kan man der nawh" an ta. 6 Isu chun, "Long sir chang tieng 
khan deng unla, man in tih" a ta. Chuongchun an hang deng a, nga an 
inkhum rawn lem an hntik suok zo tah naw a. 7 Isun a hmangai zirtir khan 
Peter kuomah, "Lalpa a ni saw" a ta. Simon Peterin Lalpa a nih ti a hril a 
hriet charin, saruoka um a ni Jeun zakuo a hak sok sok a, dila chun a'n 


chawm thla a. 8 Zirtir danghai ruok chu longa chuongin, lên sip pûr nga 
chu hndkin va kam an hung panpui a, khawmuola inthoka hnai te, tong 
zahni vêl chauha hlaa um an nih. 9 Khawmuol an kai chun meihola mei 
msêm, a chunga nga le beiphek um chu an hmu a. 10 Isun an kuomah, 
"Tuhin in nga man kha a then hung la ro le" a ta. 11 Simon Peter chu 
longah a va fe a, lên chu va kamah an hnûk suok a, nga lien tak tak za le 
sawmnga pathum zet inhnaw bit hai sienkhom lên chu a'n ek der nawh. 12 
Isun an kuomah, "Zingbu hung fa ta ro" a ta. Zirtirhai laia tu khomin "Tu 
am ina?" ti an indon ngam nawh, Lalpa a nih ti an hriet si a. 13 Isu chu a 
hung a, bei chu a lak a, a pek tawl a, chuong ang bokin nga khom a pek 
tawla. 14 Mithi laia inthoka a tho nawk hnunga Isu a'n làr voi thumna a 
nih. 15 Zingbu an fak khop chun Isun Simon Peter kuomah, "Simon, Johan 
naupa, hienghai nek hin nangin kei i mi hmangai lem am? a ta. Ama chun, 
"Aw Lalpa, ka ngama che ti1 hriet" a ta. Isun a kuomah, "Ka beramhai 
chawm rawh" a ta. 16 A voi hninaa chun Isun a kuomah, "Simon, Johan 
naupa, nangin 1 mi hmangai tak zet am?" a ti nawk a. Ama chun, "Aw 
Lalpa, ka ngama che ti i hriet" a ti nawk a. Isun, "Ka beramtehai chawm 
rawh" a ta. 17 A voi thumnaa chun, "Simon, Johan naupa, nangin kei i mi 
ngaina am?" a ta. A voi thumnaah, "Nangin kei i mi ngaina am?" a ti lei 
chun Peter lungril a na hle a, "Lalpa, iengkim 1 hriet a, ka ngaina che ti1 
hriet annawm" a ta. Isun a kuomah, "Ka beramhai chawm rawh. 18 Thu 
dik tak ka hril che hi, i naupang lai chun i kawng i khit a, i nuomna tieng 
tieng 1 fe hlak a; i hung upat hnung chun i kut phar i ta, mi dangin i kawng 
hrênpêk an ti che a, i nuom nawna tieng tieng thuoi anti che" a ta. 19 leng 
ang thina am tuokin Pathien a la chawimawi ding ti kawk hmùna dingin 
chuong thu chu a hril a nih. Chu chu a hril zoin, "Mi zui rawh" a ta. 20 
Peter chu a hang ngha kîr a, Isun zirtir a hmangai, zànbu fâk laia a awm 
hnenga hung thle a, "A'n mantirtu ding chè chu tu tak am ning a ta?" titu 
khan a hung zui a hmu a. 21 Peterin a hmu chun Isu kuomah, "Lalpa, ama 
saw teh?" tiin a'n don a. 22 Isun a kuomah, "Ka hung nawk chena um 
dingin ka dit khom ni sien, chu chu nangma ta dingin iem a tangkai a? Mi 
zui el rawh" a ta. 23 Chuonga a ti lei chun chu zirtir chu thi lo dingin a 
unauhai lai a'n thang vèl a. Amiruokchu, a thi naw ding thu Isun ieng khom 


a kuomah a hril naw a, "Ka hung nawk chena um dingin ka dit khom ni 
sien, chu chu nanga dingin iem a tangkai a?" a ti a ni lem chauh. 24 Chu 
zirtir chu hieng thu hretu le ziektu hi a na, a thu mhriettir hi a'n dik a nih ti 
ei hriet. 25 Hieng naw khom hi thil dang tam tak Isun a thaw a. A kip a 
kawun ziek vong ding ni mla, chu lekhabu chu khawvel khom hin a keng 
ka ring nawh. 


